text:
Samari
Ol lain politiks bilong PNG ol I wokim pasin nogut long ol pipol bilong ol. Ol nogut tingting bilong ol i mekim gutpela sindaun bilong ekonomi I go bagarap – I go daun olsem 30% 1980 inap nau.
Dispela yumi lukim insait long histori bilong PNG, taim yumi lukim insait long niupela namba I kam long PNG Nesenol Statistiks Opis (NSO) na Internesenol Moneteri Fand (IMF I bin kamap bijain long WW2 long lukautim internesonol ekonomi, PNG em I memba long IMF).
Taim 2012 I go 2017, ananit long gavman bilong Peter O’Neil, averes gutpela sindaun bilong ekonomi bilong ol manmeri PNG I bin go daun long 2.8%.
Dispela I tainim bek positiv 8.4% long taim 2000 I go 2012.
Olsem nau PNG I wok long go bek long nogut wok bilong ekonomi I bin stap long 1980’s, na 1990’s- tupela 10-yia divelopmen PNG I tromwe nating. Tarangu.
Stat long 1980 I kamap 2017, gutpela sindaun bilong ekonomi bilong wanwan man o meri PNG I bin go daun traipela, 40.4%.
Dispela divelopmen I go bagarap olgeta.
Kontrast long dispela, ol risos sektor I kamap bikpela stret. Risos sekta em I 48.1% bikpela moa nau tede per capita, olsem long 1980. ( “per capita”, em I olsem long wanpela man o meri ).Risos sekta I kamap 62% bikpela moa long 1990’s, taim non-risos sekta I bin I go bek long 30.8%.
Taim long 2012 I go inap 2017, risos sekta I bin kamap bikpela gen long 58.1%, long taim non-risos sekta I bin go bek long 2.8%.
Divelopmen bilong PNG I save lukautim risos sekta, tasol I no save lukautim gut ol man na meri bilong PNG yet.
Treipela rong bilong PNG long taim bilong Independens inap long nau, I bin olsem, bikpela fokas tumas I go long naturol risos (olsem LNG o gold), na liklik fokas, I no inap fokas, I go long ol gutpela gutpela pipol risos. Na tu, risos sekta (olsem main na petrol) em 16.1% tasol insait long PNG ekonomi.
Insait long dispela fokas long risos olsem main na petrol, ekonomi bilong I bin kamap olsem tupelo seperet hap, , na divelopmen benefit I go long sampela lain tasol, I no long olgeta man na meri PNG. Na tu dispela kain divelopmen I bin mekim Bogenvil kraisis I kamap. Dispela olgeta, ol niupela namba I kam long NSO I soim klia stret.
I luk olsem risos sekta I no save kam wantaim bikpela gutpela sindaun bilong ekonomi, olsem sampela gutpela niupela divelopmen model mas kam long PNG. Sapos yumi fokasim divelopmen long ol pipol – olsem sapotim wok long ol liklik gaden o infomal sekta- gutpela senis na benefit bai I kam long moa man na meri long PNG.
Gavman bilong O’Neill I bin sanapim wok bilong em antap long risos sekta tasol, em I bin stretim tok wantaim ol wantok na poroman bilong em yet, na histori bilong dispel gavman tu em i mismanadgmen. Dispela I noken helpim PNG I go bek long rot bilong gutpela ekonomi. Taim ileksin I kam, PNG mas votim ol lida I betta moa.
Diteil
Diteil bilong rot long tingim dispela pepa I stap insait long Appendix 1. Ol diteil bilong analisis I kam daunbilo ya.
Man husait I bin raitim dispela pepa I laik tok sori long planti teknikol toktok. Tasol ol konklusin ol I bikpela samting, olsem em I gutpela husait bai I ridim dispela pepa, I mas klia long rot na materiol long raitim dispela pepa. Espesoli I luk olsem gavman bai I badmausim dispela analisis.
Fokas bilong dispela analisis I stap long gutpela sindaun bilong ekonomi bilong ol manmeri PNG. Analisis I kamap long lukim long tru non-risos GDP per capita ( olsemlong wanwan man omeri) Dispela rot, Komisin bilong Presiden bilong France, Sarkosy, I bin yusim, olsem rot I betta moa long mesarim gutpela sindaun, na I no long yusim GDP tasol.
Dispela analisis bai I yusim ol namba bilong ol akount bilong last PNG Nesenol Statistiks Opis long 2007 I go 2014. Dispela niupela namba long GDP, ol wok long soim niupela piksa na analisis bilong histori bilong ekonomi bilong PNG. Na tu dispela analisis bai I yusim infomesin bilong IMF ( Internesonol Moneteri Fand), ADB (AsianDivelopmen Bank) na World Bank.
Sins taim O’Neil gavman I bin ilekted , I bin I gat bikpela tanim bek long ekonomi bilong PNG.
Long taim 2000 I go 2012, gutpela sindaun bilong ekonomi I bin kamap long 8.4%. Sins niupela parlamen long 2012, I bin go bek gen. Insait long last 5 yia, gutpela ekonomik sindaun bilong ol manmeri PNG I bin go daun long estimet 2.8%. Tru tru go bek I mas bikpela moa, olsem ol I soim long niupela analisis long PNG tarangu ekonomi long 2016- bikpela go daun insait long nominol , personol na GST tax koleksin, olsem PNG tresari i soim insait long March 2017 fainol badjet.
Tasol, long sem taim, risos sekta I bin bihainim narapela rot long gutpela sindaun bilong ol manmeri PNG – olsem dispela yumi lukim gen na gen insait long PNG histori. Risos sekta I bin go daun olsem 35.3% long yia 2000’s, tasol nau em I bin go antap gen long 58.1% long 2012 ikamap nau.
Ol namba bilong NSO wantaim IMF I soim olsem ekonomi 1980 I kami nap nau I mekim olsem:
Long taim 1980 I kam inap 2017, gutpela sindaun bilong PNG ekonomi, em I go daun 40.4%. Treipela bagarap! Tarangu ol manmeri PNG ol sapos long kisim moa stret, tasol nogat. Dispela divelopmen bilong PNG, em I no olsem gutpela divelopmen bilong ol narapela kantri bilong Asia.
PNG em I gat treipela ekonomik potensol. Tasol ol nogut ekonomik polisi, bikpela korapsin, nogut lida na ol institusin I go daun , ol dispela mekim olsem potensol I no kamap tru.
Ol yia 1990s I bin taim bilong treipela ekonomik go daun, olsem 30.8% insait long yia 1990 I go inap 1999. Dispela go daun I kamap long ekonomik mismanadgmen long namel 1990’s, na stretim polisi long flotin kina insait long maket rets, na bihain ekonomik pundaun na bagarap ananit long Praim Minista Skate insait long leit 1990’s.
Tanim bilong PNG ekonomi I bin stat wantaim ol wok bilong Praim Minista Morauta long 1999. Insait long dispela tanim I bin I gat polisi indipendens bilong Sentrol Bank, na fokas long moneteri polisi, nogat fokas long badget defisit. Dispela tanim tu em I lukim pinis insait long nogut manadgmen bilong ol bank na superannuesin bilong PNG. Dispela tanim tu em I stat wok long makim sampela enterprais bilong PNG stat I kamap kommersol o praivet ( olsem stat bilong BSP). Ol I bin senisim badget long kisim bek tingting na larim gavman I bekim dinau bilong gavman. Ol dispela senis I bin kamap wantaim sapot I kam long ol internesenol partna, long helpim stretim kantri PNG.
Ol dispela win I bin go bagarap gen ananit long Praim Minista O’Neill.
Gutpela sindaun bilong ol manmeri I go daun, tasol risos sekta bilong PNG I bin kamap gutpela stret. Tede em I 48% bikpela moa long tru mak bilong wanwan man na meri, olsem 1980. PNG em I kantri I gat planti gutpela naturol risos, na ol dispela risos I gutpela, olsem gavman bai I yusim long baim ol sevis olsem helt na edukesin.
Tasol risos sekta bilong PNG, teks reveniu bilong em, em I liklik moa insait long olgeta kantri . Olsem, yumi lukim olsem teks konsesin bilong LNG PNG na Ramu Nickel mekim olsem mani i go long PNG em I ananit 5%. Husait man na meri I mas baim teks long peide bilong em, ol bai askim olsem wanem ol I mas baim teks antap moa…
Dispela fokas long risos sekta, I bin mekim olsem PNG I no fokas long narapela kain divelopmen, olsem bai I makim ol niupela wok, investmen na betta moa ekonomik sindaun. Gutpela eksempol em I olsem agrikaltja , hamas tenpela yia agrikaltja I no kisim gutpela sapot, na tu I no kisim sapot long bihainim niupela divelopmen bilong ol kantri bilong Asia. Planti kantri I gat dispela sik ol I save nemim “Dutch Disease” – dispela sik, planti kantri I gat ol gutpela risos, ol I save kisim (Ol lain ekonomi ol I save kolim dispela “sik bilong risos”, taim strongpela risos sekta I save bagarapim narapela hap bilong ekonomi).
Tasol yumi mas lukluk I go insait long PNG ekonomi, na skelim risos na non-risos wantaim . Insait niupela namba bilong NSO, hap bilong risos sekta I bin kam daun namel long hap bilong ol narapela sekta. Eksempel, niupela infomesin bilong NSO I soim olsem , long 2014, hap bilong risos sekta I bin stap long 26.6% na I go daun long 21.6%. Graf daunbilo I soim hap bilong risos sekta insait long bikpela ekonomi bilong PNG, long 1980 i kam tede. Bigpela mak bilong sekta I wok long go antap. Yumi ken lukim sampela go daun – olsem taim ol I pasim kopa main long Bogenvil long taim bilong kraisis, na tu OkTedi I go daun, stat long nesenolaisesin long 2012.
Tasol, bikpela samting yumi lukim insait long graf, em I averes hap bilong risos sekta insait long PNG ekonomi, em I 16.1% tasol. Em I minim olsem, moa long 80% long nesenol ekonomi em I stap wantaim ol narapela sekta. Liklik hap bilong PNG ekonomi tasol I stap wantaim ol risos, tasol gavman I save givim planti fokas na atensin long dispela liklik hap. Na wanem kain divelopmen I save lukautim ol manmeri betta moa, dispela kain divelopmen gavman I no save lukautim.
Insait long tupela narapela graf daunbilo , ol niupela namba bilong NSO wantaim IMF ( kain olsem indipenden referi) I soim senis long GDP na non-risos GDP long 1980 I kamap 2017.
Long sait long nominol valiu – olsem bipo long kauntim inflesin- PNG ekonomi em I go 23 taim bikpela moa ( x 23) 1980-2017, K3 billion long 1980 I go K68.7 billion long 2017 (dispela ol namba I kam long IMF tu).
Tasol, ol samting olsem bred na rais ol I bikpela mani moa nau , ol I moa ekspensiv nau insait long PNG. Averes, nau yumi baim 11kina wanem samting yumi baim 1 kina tasol long 1980. Olgeta inflesin I bin 1,084%.
Olsem taim yumi kauntim inflesin tu, olsem “tru tru” mak bilong ekonomi em I klostu dabol (99.7%), tasol gutpela sindaun bilong ekonomi I bin go antap long 73.7%. Tru tru, risos sekta I bin gro long 331.7%. Graf daunbilo I soim olgeta dispela senis.
Tasol, populesin bilong PNG I bin stap long 3 million long 1980 na I kamap long estimet 8.75 million long 2017 ( olsem populesin I wok long go antap 3.1% olsem 2011 NSO census 7.28 million I go inap nau).
Dispela em I minim olsem populesin I go antap long 190% (olsem wanpela man o meri long 1980 i kamap long 2.9 man o meri long 2017).
Populesin I go antap hariap moa long tru mak bilong ekonomi, o gutpela sindaun bilong ekonomi (99.7%).
Sapos yumi kisim tupela wantaim , I luk olsem gutpela sindaun bilong ekonomi long wanwan man o meri I bin stap long K9,866 long 1980 na i I go daun long K5,877 (ol long konstan 2016 prais) , olsem orens lain bilo I save soim.
I luk olsem go daun insait long yia 1980 I go 2016, em I 40.4%.
Dispela piksa ol namba I soim, em I nogut stret, em I soim wanpela strongpela tanim bek long olgeta win bilong ekonomi long yia 2000 I go. Em I soim yumi nidim niupela divelopmen model I moa inklusiv, olsem em bai I lukautim olgeta man na meri PNG.
Namel 5pela yia I go pinis, gavman bilong O’Neill I lukautim sait bilong risos sekta tasol, olsem ol I wokim pasin korapsin wantaim ol bisnis poro bilong ol yet, na mekim prais bilong kontrak I go antap tumas, na mismanadgim ekonomi.
Na tu ol I bagarapim indipendens bilong Bank of PNG long sait long fainensim defisit, kamapim treipela sot long foren exsans, pasim trensperensi insait long wok bilong gavman, na givim giaman infomesin long ekonomi na rot bilong polisi ( olsem treipela katim o I bin wokim insait long mani bilong helt na infrastrakta) ; na tu ol I save lukluk long sait long Mosbi, na ol I no save lukautim ol narapela hap bilong PNG. Wanem senis long polisi O’Neil I sadgestim long sait long divelopmen bilong liklik na medium-sais bisnis , polisi bilong graun na agrikaltja, ol dispela polisi bai I bagarapim ol posibiliti long PNG kamap bikpela insait long dispela “taim bilong Asia”.
Konklusin
Gavman bilong O’Neil , wok bilong ol long ekonomi na divelopmen I no inap.
Ol pipol bilong PNG – sapos ol I nogat mani inap- bai i kisim taim nogut sapos dispela ileksen I no kamapim senis long gavman.
PNG gavman I mas kamapim gutpela tingting na polisi, kamapim gutpela institusin na wok wantaim ol pipol long nekst 4pela 10yia long kamapim divelopmen ol manmeri I gat rait long ol.
Post script
Mi ekspektim olsem dispela analisis, gavman bai I bagarapim, olsem I no long em I stret o nogat, tasol olsem I kam long wanpela “man nabaut” , na man Australia tu. Tingting bilong mi olsem, yumi olgeta I “globol citizen”, olsem yumi inap tokaut tingting bilong yumi long wanem samting I save kamap long Amerika ananit Presiden Trump, na tu olgeta globol citizen ol I ken givim tingting bilong ol long wanem samting I save kamap long ples bilong ol yet na long ol narapela ples. Em olsem wankain long mi na PNG. PNG na ol man na meri bilong PNG mi save laikim stret sins 1978, long namba wan taim mi kam visit PNG (long hap elektoret bilong O’Neil yet).
Na tu mi klia hau tede em I hat moa long tokaut stret insait long PNG. Dispela analisis mi laik sherim olsem mi poroman stret bilong PNG, olsem mi bilip long treipela potensol bilong PNG, tasol mi lukim olsem rot bilong gavman I no helpim ol manmeri PNG.
Ol citizen bilong PNG yet bai I chusim ol lida bilong ol. Hop bilong mi, demokratik raits bilong ol, ol bai I wokim insait long fri na gutpela ileksen, na tu infomesin ol I kisim, em I mas gutpela na stret infomesin


c: text/html

text:
Saveman i autim tingting bilong en
o
Eklisiastis
Tok i go pas
Long dispela buk wanpela saveman o tisa i autim tingting bilong en. Dispela saveman em i man bilong tingting long planti samting na glasim gut olgeta hap bilong laip na wokabaut bilong ol manmeri. Em i lukim planti samting i mekim em i bel hevi. Em i lukim laip bilong ol manmeri i sotpela na i no gutpela tumas. Planti samting ol man i save mekim i no gat gutpela kaikai i kamap long en. Olsem na dispela man i tokaut olsem, dispela laip bilong yumi manmeri i no gat as bilong en.
God em i Papa bilong dispela laip, tasol yumi manmeri i no inap save gut long pasin tru bilong God. Kain hevipela tok olsem em inap long mekim yumi les tru long harim, tasol dispela saveman i tok long yumi no ken les tasol. Maski yumi no klia, mobeta yumi hatwok na amamas long sotpela taim God i givim long yumi wan wan long i stap long dispela graun.
Planti man i save kirap nogut long lukim wanpela buk i gat dispela kain tok i stap insait long Baibel. Tasol wanpela samting dispela buk i soim yumi, em i olsem. Man i gat ol kain kain bel hevi i bagarapim em, em tu inap i stap insait long famili bilong God. Dispela buk i bin helpim planti man, long wanem, ol yet i stap bel hevi na i tingting planti, wankain olsem saveman i raitim dispela buk. Na taim ol i ritim dispela buk, ol i save olsem ol i no i stap wanpis. Na dispela i helpim ol long tingting gen long ol gutpela promis bilong God i stap long ol arapela hap bilong buk Baibel.
Sapta 1
Olgeta samting i olsem samting nating
1 Wanpela saveman tru i bin autim dispela tok. Dispela saveman em i pikinini bilong Devit, na bipo em i stap king long Jerusalem.
2 Dispela saveman tru i tok olsem, olgeta samting i olsem samting nating na i no gat as tru bilong en. 3 Yumi save hatwok tru long planti yia. Tasol yumi kisim wanem gutpela samting long ol dispela hatwok? 4 Ol manmeri i save dai na nupela lain i save kamap na senisim ol. Tasol graun i no save senis. Oltaim em i stap olsem tasol. 5 Olgeta de san i save kamap, na olgeta de em i save go daun na i go bek na redi long kamap long narapela de. Oltaim san i save mekim olsem na em i sotwin tru. 6 Win i save kirap long hap not, na i go long hap saut, na i save tanim na i go bek long hap not. Na long dispela pasin win i save raun raun oltaim. 7 Olgeta wara i save ran i go daun long solwara, tasol solwara i no pulap yet. Bihain, wara i save go bek long het bilong ol wara, na i ran i go daun gen. 8 Yumi tingting long olgeta samting bilong dispela graun na yumi save les tru long ol. Yumi no inap tokaut long dispela les yumi pilim. Yumi save lukim olkain samting na harim olkain toktok, tasol dispela i no inapim yumi.
9 Ol samting i bin kamap bipo, bai i kamap bihain gen. Ol samting ol man i bin mekim bipo, bai ol i mekim gen. I no gat wanpela nupela samting i stap long dispela graun. 10 Sampela taim ol man i save tok, “Em hia wanpela nupela samting.” Tasol nogat. Bipo yet dispela samting tu i stap, long taim yumi no kamap yet long graun. 11 I no gat wanpela man i save tingim ol samting i bin kamap long taim bilong ol tumbuna. Na planti samting bai i kamap bihain long yumi, tasol ol man i kamap bihain tru bai ol i no tingim ol dispela samting.
Bikpela save i olsem samting nating
12 Mi saveman, mi stap king bilong ol Israel na mi sindaun long Jerusalem. 13 Mi bin tingting long kisim save long olgeta samting i save kamap long dispela graun, na mi laik tingting gut long en bilong painimaut as tru bilong en. Tasol dispela wok God i givim yumi em i bikpela hevi tru. 14 Mi lukim pinis olgeta samting i save kamap long dispela graun, na tru tumas, ol dispela samting i no gat as bilong en. I olsem wanpela man i ran i go bilong holimpas win. 15 Ol samting i krungut pinis, em yumi no inap stretim. Ol samting i no i stap, em yumi no inap kaunim.
16 Mi 1 Kin 4.29-31 bin tingting olsem, mi bin kisim bikpela save tru, na i winim save bilong olgeta man bipo i bin i stap king long Jerusalem. Mi kisim pinis gutpela save, na mi save tru long olkain gutpela tingting. 17 Mi bin wok strong long painimaut as bilong gutpela tingting, na as bilong olkain longlong pasin. Tasol mi hatwok nating, olsem wanpela man i ran i go bilong holimpas win. 18 Tru Sav 12.12 tumas, man i gat planti save, em i gat planti wari moa. Na taim save bilong en i kamap bikpela, bel hevi bilong en tu i kamap bikpela moa yet.

robotstxt: allowed

filter: keep


text:
Ol King
bilong Israel na Juda
Buk 2
Tok i go pas
Buk 2 King i stori long ol samting i kamap bihain long ol samting buk 1 King i stori long en. Pastaim dispela tupela buk i bin i stap olsem wanpela buk tasol. 2 King i stori long ol king bilong tupela kantri bilong ol Israel, em kantri Juda long hap saut na kantri Israel long hap not. Em i stori long ol samting i kamap i go inap long taim dispela tupela kantri i bagarap long han bilong ol birua. Ol lain bilong hap not i bin bagarap pastaim long han bilong ol Asiria, na ol lain bilong hap saut i bagarap bihain, long han bilong King Nebukatnesar bilong Babilon.
Dispela buk i wankain olsem 1 King na em i skelim pasin ol king i bin mekim. Ol i stap aninit long God, o nogat? Bikpela samting dispela buk i laik soim, em i olsem. Dispela samting i kamap long tupela lain bilong Israel wantaim na ol i bagarap long han bilong ol birua, em i asua bilong ol yet wantaim ol king bilong ol. Ol king bilong Israel na Juda wantaim ol lain manmeri bilong ol, ol i bin bikhet tru long God na planti taim ol i bin sakim lo na tok bilong em. Olsem na ol i painim bikpela hevi.
Long tingting bilong ol manmeri, Jerusalem wantaim haus bilong God i stap long en, em bikpela samting tru bilong soim olsem God i stap wantaim ol. Olsem na ol i ting bai i no inap wanpela samting nogut i kamap long ol. Tasol dispela buk i stori long Jerusalem i bagarap na ol birua i brukim nabaut haus bilong God. Dispela i bagarapim tru tingting bilong ol manmeri bilong Israel. Dispela i mekim, na bihain planti pasin bilong ol bilong wokabaut na bilong lotu, ol i senis olgeta.
Stori bilong Elaija na Elisa
Sapta 1
(Sapta 1.1—8.15)
Elaija i tok long King Ahasia bai i dai
1 Bihain long King Ahap bilong Israel i dai, ol Moap i no laik long ol Israel i bosim ol moa. Olsem na ol i pait na rausim ol Israel. 2 Wanpela de King Ahasia bilong Israel i stap long wanpela veranda antap long haus bilong en. Banis bilong dispela veranda i bruk na em i pundaun i kam daun long graun na em i kisim bagarap nogut tru. Olsem na em i salim sampela man i go long taun Ekron long kantri Filistia bilong askim Balsebup, dispela giaman god bilong ol Ekron, bai em i kamap orait gen o nogat. 3 Tasol ensel bilong Bikpela i tokim profet Elaija bilong taun Tisbe olsem, “Yu kirap i go na bungim ol dispela man king bilong Samaria i bin salim ol i go long Ekron. Na yu tokim ol olsem, ‘Bilong wanem yupela i laik i go askim Balsebup, dispela god bilong ol Ekron? Ating i no gat God i stap long Israel, na yupela i laik i go, a? 4 Orait harim. Bikpela i mekim dispela tok long King Ahasia, “Yu no inap kamap orait gen. Nogat tru. Bai yu slip i stap olsem tasol na bai yu dai.” ’ Elaija i harim dispela tok na em i kirap i go tokim ol dispela man.
5 Ol man i harim tok bilong Elaija pinis, orait ol i go bek long king na king i askim ol olsem, “Bilong wanem yupela i kam bek kwik?” 6 Na ol i bekim tok olsem, “Wanpela man i bungim mipela long rot. Na em i tokim mipela long kam bek na givim tok bilong Bikpela long yu. Dispela tok i olsem, ‘Bilong wanem yu salim ol man i go bilong askim Balsebup, dispela god bilong ol Ekron. Ating i no gat God i stap long Israel na yu mekim olsem, a? Tru tumas, bai yu no inap kamap orait gen. Nogat tru. Bai yu slip i stap olsem tasol na bai yu dai.’ ” 7 King i harim dispela tok na em i askim ol olsem, “Dispela man i givim tok long yupela, em i wanem kain man?” 8 Na Mt 3.4, Mk 1.6 ol i bekim tok olsem, “Em i putim klos ol i wokim long gras bilong abus, na em i pasim let ol i wokim long skin bilong abus.” King i harim na i tok, “Em profet Elaija tasol.”
9 Orait na king i salim wanpela kepten wantaim 50 soldia i go bilong kisim Elaija i kam. Ol i go kamap long ples Elaija i stap long en na kepten i lukim Elaija i sindaun antap long wanpela liklik maunten. Na kepten i tokim Elaija olsem, “Yu man bilong autim tok bilong God, king i tok, yu mas i kam daun na i go lukim em.” 10 Orait Lu 9.54 Elaija i bekim tok olsem, “Sapos i tru, mi man bilong autim tok bilong God, orait paia bilong heven i ken kam daun na kukim yu wantaim ol 50 soldia bilong yu.” Na wantu paia i kam daun na kukim kepten na ol soldia, na ol i dai.
11 Bihain king i salim narapela kepten wantaim 50 soldia i go long Elaija. Ol i go kamap na kepten i tokim Elaija olsem, “Yu man bilong autim tok bilong God, king i tok, yu mas kam daun kwik na i go lukim em.” 12 Orait na Elaija i bekim tok long em olsem, “Sapos i tru, mi man bilong autim tok bilong God, orait paia bilong heven i ken kam daun na kukim yu wantaim ol 50 soldia bilong yu.” Na wantu paia bilong God i kam daun na kukim kepten na ol soldia bilong en, na ol i dai.
13 Orait king i salim gen narapela kepten wantaim 50 soldia i go long Elaija. Tasol dispela namba 3 kepten i go antap long maunten na i brukim skru klostu long Elaija na i tokim em olsem, “Man bilong autim tok bilong God, plis yu ken marimari long mi wantaim ol soldia bilong mi, na yu no ken bagarapim mipela. 14 Mi save, paia bilong heven i bin kam daun na kukim tupela kepten wantaim ol lain soldia bilong ol. Tasol plis, mi laik yu sori long mi na yu no ken bagarapim mi.”
15 Kepten i tok pinis, orait ensel bilong Bikpela i tokim Elaija olsem, “Yu ken i go daun wantaim dispela man. Yu no ken pret long em.” Orait na Elaija i kirap i go wantaim em long king. 16 Elaija i go kamap na i autim dispela tok long king, “Bikpela i tok olsem. Yu ting i no gat God i stap long Israel, na yu bin salim ol man i go askim Balsebup, dispela god bilong ol Ekron? Olsem na yu i no inap kamap orait gen. Nogat tru. Bai yu slip i stap olsem tasol na bai yu dai.”
17 Na bihain Ahasia i dai, na dispela i inapim tok Bikpela i bin autim long maus bilong Elaija. Ahasia i no gat pikinini man, olsem na brata bilong en, Joram, i kisim ples bilong en na i kamap king bilong Israel. Joram i kamap king long namba 2 yia bilong Jehoram, pikinini bilong Jehosafat, i stap king bilong Juda. 18 Ol stori bilong olgeta arapela samting King Ahasia i bin mekim, i stap long dispela buk ol i kolim, Stori Bilong Ol King Bilong Israel.


text:
Buk bilong Profet
Aisaia
Tok i go pas
Aisaia em i wanpela profet i bin i stap long Jerusalem long taim ol Asiria i laik bagarapim kantri Israel long hap not, na klostu ol i kam bagarapim kantri Juda long hap saut (lukim 2 King 17). Yumi ken brukim buk Aisaia long tripela hap.
1) Sapta 1-39. Aisaia i raitim dispela tok long taim ol lain ami bilong Asiria i kam klostu pinis na ol i laik bagarapim ol lain bilong Juda. Aisaia i stori liklik long em yet pastaim (sapta 1-12).
Planti manmeri bilong Juda i pret moa yet long dispela taim, na tok bilong Aisaia i sut long as bilong dispela hevi i bin kamap long ol. Em i tok olsem dispela samting i no kamap long laik bilong ol Asiria tasol. Nogat. Ol lain Juda yet i gat asua, long wanem, ol i givim baksait long God, olsem na God i laik mekim save long ol. Aisaia i tokaut olsem, ol lain Juda wantaim ol bikman bilong ol, ol i mas aninit long Bikpela na bihainim ol stretpela pasin tasol. Sapos ol i mekim olsem, ol bai i stap gut. Tasol sapos ol i bihainim yet ol dispela pasin nogut, God bai i bagarapim ol.
Aisaia i autim tu tok promis long gutpela taim bai i kamap bihain. Wanpela tumbuna bilong King Devit bai i kamap king na olgeta lain manmeri bai i gat gutpela sindaun.
2) Sapta 40-55. Dispela hap bilong buk i tok long taim ol Juda i stap kalabus long Babilon, em longpela taim bihain long ol samting i kamap long namba wan hap bilong buk. Ol Juda i bel hevi i stap na profet i tokaut long gutpela taim bai i kamap na ol bai i amamas. God em i Papa bilong olgeta samting, na em i makim King Sairus bilong Persia bilong mekim wok bilong em na larim ol Juda i go bek gen long graun bilong ol yet. Ol birua i bringim ol i kam i stap longwe long graun bilong ol, tasol God i no lusim tingting long ol. Nogat. Em i tingim yet ol promis em i bin mekim long ol bipo. Na tu, profet i autim tok olsem, long han bilong ol Israel God bai i mekim gut long olgeta lain manmeri bilong graun.
Dispela hap bilong buk i gat planti tok tu long wanpela “wokman bilong Bikpela” bai i kamap na karim pen na helpim ol manmeri. Planti Kristen i bilip olsem, dispela wokman bilong Bikpela, em Jisas tasol.
3) Sapta 56-66. Long dispela hap bilong buk, profet i givim tok long ol lain i kam bek pinis na i stap long Jerusalem. Sampela hap i tok olsem God i tingim yet promis bilong em, na dispela i strongim bel bilong ol lain Juda. Ol arapela hap i tokim ol long ol i mas aninit long God na bihainim ol stretpela pasin bilong lotu na ol i mas prea long God na givim ol ofa long em. Ol i mas tingim ol rabisman tu, na helpim ol.
Wanpela gutpela tok i stap long 61.1-2, em tok Jisas i bin ritim long ol manmeri long taim em i laik kirapim wok bilong em (lukim Luk 4.16-21
).
Planti hap bilong buk Aisaia i save helpim ol manmeri bilong God long i stap bel isi, long wanem, ol dispela hap tok i tokaut long strong bilong God. Maski ol manmeri i lukim na pilim ol kain kain hevi, God em i Papa tru bilong ol na em bai i lukautim ol. Yumi Kristen i save olsem God i bin inapim tru dispela tok profet long laip na i dai bilong Jisas.
Aisaia i autim tok bilong God long ol manmeri bilong Juda na Jerusalem
Sapta 1
(Sapta 1-12)
1
Dispela
buk i gat tok bilong Aisaia, pikinini bilong Emos. Long ol samting olsem driman, Bikpela i bin givim tok bilong em long Aisaia, bilong Aisaia i ken autim long ol manmeri bilong Juda na Jerusalem. Aisaia i bin autim dispela tok long taim Usia na Jotam na Ahas na Hesekia i stap king bilong kantri Juda.
Bikpela i tok kros long ol manmeri bilong en
2
Bikpela
i tok olsem, “Skai, yu putim yau, na graun, yu tu yu harim. Ol pikinini mi bin was long ol na ol i kamap bikpela, nau ol i sakim tok bilong mi. 3
Ol
bulmakau i save long papa bilong ol, na ol donki i save long ples papa bilong ol i save givim kaikai long ol. Tasol ol manmeri bilong mi, em ol Israel, i no gat save. Save bilong ol bulmakau na donki i winim save bilong ol.”
4 Yupela ol manmeri i nogut tru na pasin bilong yupela tu i nogut. Oltaim yupela i save mekim sin. Sin bilong yupela i pulim yupela i go daun. Yupela Israel i lusim pinis Bikpela bilong yupela, em God bilong mekim gutpela na stretpela pasin olgeta, na yupela i givim baksait long em. 5 Bilong wanem na yupela i sakim yet tok bilong God? Yupela i no les long kisim pen oltaim, a? Israel, yu olsem wanpela man ol i bin paitim nogut tru, na bodi bilong en i bagarap olgeta na i no gat strong moa. Ol sua i pulap long het bilong en. 6 Ol sua i karamapim het bilong en i go daun inap long lek bilong en, na i no gat wanpela hap i stap nating. Ol kain kain sua i pulap long skin bilong en, na skin i solap nabaut. Ol i no bin klinim na pasim ol sua bilong en. Na ol i no bin putim marasin liklik.
7
Ol birua i bagarapim pinis kantri bilong yupela, na ol i kukim ol taun bilong yupela. Taim yupela i lukluk i stap, ol i kisim olgeta kaikai long ol gaden bilong yupela. Ol man bilong narapela ples i bagarapim olgeta samting long kantri bilong yupela na graun i stap nating. 8
Tarangu, taun Jerusalem wanpela tasol ol i lusim. Em i stap wanpis na i no gat strong. Em i stap olsem giaman haus ol man i wokim insait long gaden. Em i stap olsem wanpela taun ol birua i banisim pinis. 9
Sapos
Bikpela I Gat Olgeta Strong i no bin larim sampela bilong yumi i stap, orait tru tumas, bai yumi i bagarap pinis, olsem bipo tru taun Sodom na taun Gomora i bin bagarap.
10 Yupela ol hetman na ol manmeri bilong Jerusalem, yupela i wankain olsem ol dispela man nogut bipo i bin i stap long Sodom na Gomora. Nau yupela i mas putim gut yau long tok bilong God, Bikpela bilong yumi. Harim gut tok em i laik givim long yupela.
11
Bikpela
i tok olsem, “Yupela i ting mi laikim ol kain kain ofa yupela i save mekim long mi, a? Nogat tru. Mi les pinis long ol sipsip yupela i save bringim olsem ofa bilong paia i kukim olgeta, na mi no laikim moa ol gris bilong ol gutpela patpela abus bilong yupela. Mi inap pinis long blut bilong ol bulmakau man na bilong ol pikinini sipsip na bilong ol meme man. 12
Taim yupela i kam bilong lotu, yupela i no save wokabaut isi na i kam insait long banis bilong mi. Nogat. Yupela i save kam bilong raun nating na mekim planti nois. 13
Yupela
i no ken hatwok nating na bringim ol ofa long mi. Long wanem, mi les pinis long ol ofa bilong yupela. Na smel bilong paura yupela i save kukim i kamapim smel nogut tasol long nus bilong mi. Mi no laik lukim moa ol lotu bilong nupela mun na bilong de Sabat na ol arapela lotu yupela i save mekim. Long wanem, sin bilong yupela i bagarapim olgeta lotu bilong yupela. 14
Mi no laikim tru ol lotu bilong nupela mun na ol arapela de yupela i save makim bilong lotu. Dispela olgeta samting i givim hevi long mi, na mi no inap long karim.
15
“Taim
yupela i apim han na prea long mi, bai mi no ken lukim yupela. Maski yupela i prea planti taim, bai mi pasim yau bilong mi. Long wanem, blut bilong ol man yupela i bin kilim, em i pas yet long ol han bilong yupela. 16
Mi lukim yupela i nogut tru. Yupela go waswas, na klinim yupela yet na rausim olgeta pasin nogut i pas long yupela. Na no ken mekim sin gen. 17
Kisim save long mekim gutpela na stretpela pasin, na wok strong long mekim dispela kain pasin i win. Givim gutpela tingting long ol man i save daunim ol arapela. Lukautim gut ol pikinini, papa bilong ol i dai pinis, na mekim gut long ol meri, man bilong ol i dai pinis. Na sapos ol man i mekim nogut long ol, orait yupela i mas helpim ol.
18
“Harim.
Bai yumi mas bung na stretim tok. Maski yupela i gat planti sin, na yupela i stap olsem waitpela laplap em retpela pen i bagarapim pinis, mi Bikpela, mi tok, bai yupela inap kamap waitpela gen olsem ais, na olsem waitpela gras bilong sipsip. 19
Sapos yupela i bihainim dispela tingting bilong mi, sindaun bilong yupela bai i gutpela na bai yupela i kaikai ol gutpela samting i save kamap long ol gaden bilong yupela. 20
Tasol sapos yupela i no laik na yupela i sakim tok bilong mi, orait bai ol birua i kam kilim yupela i dai. Mi Bikpela, mi tok pinis.”
Bikpela i laik stretim pasin bilong Jerusalem
21 Taun Jerusalem, bipo yu save bihainim tok bilong mi, tasol nau yu kamap olsem wanpela pamukmeri. Yu bin pulap long ol man i save mekim gutpela na stretpela pasin, tasol nau yu pulap long ol man bilong kilim man i dai. 22 Bipo yu olsem gutpela silva, tasol nau yu olsem kapa i ros pinis. Bipo yu olsem wain i swit tru, tasol nau yu olsem wara nating. 23 Jerusalem, ol lida na ol bikman bilong yu, ol i man bilong sakim tok na ol i pren bilong ol stilman. Oltaim ol i save laikim tumas long helpim ol man i grisim ol long mani samting. Na long taim ol i harim kot, ol i no save helpim ol pikinini, papa bilong ol i dai pinis, na tu ol i no save putim yau gut na stretim wari bilong ol meri, man bilong ol i dai pinis.
24 Olsem na Jerusalem, harim nau ol tok bilong God, Bikpela I Gat Olgeta Strong. Dispela strongpela God bilong Israel, em i tok olsem, “Mi Bikpela, mi bai bekim pe nogut long dispela ol birua bilong mi, na bai ol i no givim hevi long mi moa. 25 Jerusalem, mi laik kirapim strongpela wok bilong stretim pasin nogut bilong yu. Bai mi kukim yu long hatpela paia, olsem ol man i save kukim silva bilong rausim ol pipia i pas long en. 26 Na bai mi kamapim gen ol gutpela lida na ol stretpela man bilong harim kot, olsem ol lain i bin i stap long yu bipo. Na bai ol man i kolim yu olsem, Taun I Gat Stretpela Pasin, na Taun Bilong Bihainim Tok Bilong God.”
27 Bikpela bai i skelim Jerusalem gut long stretpela pasin na kisim bek em. Long dispela stretpela pasin tasol, em bai i kisim bek ol manmeri bilong Jerusalem, em ol manmeri i tanim bel na i sori long ol sin ol i bin mekim. 28 Tasol ol manmeri i save sakim tok na mekim sin na givim baksait long Bikpela, bai em i bagarapim ol na pinisim olgeta.
29 Yupela i bin lotu long ol bikpela diwai na wokim ol gaden na tambuim ol bilong ol i stap ples bilong lotu. Tasol yupela bai i sori long ol dispela pasin, na sem moa yet. 30 Bai yupela i dai olsem bikpela diwai i save drai na i dai, na bai yupela i bagarap olsem gaden i no gat wara. 31 Ol gras i drai pinis i save paia wantu tasol, na wankain pasin bai i kamap long ol strongpela man. Ol pasin nogut bilong ol bai i bagarapim ol wantu tasol, na bai i no gat man inap long helpim ol long dispela taim.


text:
Stori bilong Bel na bilong Bikpela Snek Masalai
Sapta 1
Daniel i save long trik bilong ol pris bilong Bel
1 Taim King Astiages i dai pinis, Sairus bilong kantri Persia i kamap king. 2 Daniel i stap pren tru bilong King Sairus, na king i laikim em tru. King i no laikim ol arapela “Pren Bilong King” olsem em i save laikim Daniel. Daniel i gat wok bilong givim gutpela tingting long king.
3
Ol
man bilong Babilon i gat wanpela giaman god ol i kolim Bel. Olgeta de ol pipel i mas givim ofa long Bel inap olsem 12-pela basket gutpela plaua na 40 sipsip na 250 lita wain. 4
King Sairus i ting, Bel em i god tru, na olgeta de em i save go lotuim em. Tasol Daniel i lotuim God bilong em yet.
5 Long wanpela de king i askim Daniel olsem, “Bilong wanem yu no save lotuim god Bel?” Na Daniel i bekim tok olsem, “Mi no inap lotuim wanpela god ol man i bin wokim long han bilong ol yet. Nogat. Mi save aninit tasol long God i gat laip, em God i bin mekim kamap skai na graun, na em i save bosim olgeta manmeri.”
6 Orait king i askim em, “Bilong wanem yu ting god bilong mipela em i no gat laip? Ating yu no lukim ol dispela planti samting em i save kaikai na dring long olgeta de?” 7 Na Daniel i lap na em i tok, “King, yu no ken larim ol i giamanim yu. Dispela god ol i kolim Bel, em ol i bin wokim long graun na ol i karamapim long bras tasol, em i no bin kaikai o dring wanpela samting. Nogat tru.”
8 King i harim dispela tok na em i kros na i singautim ol pris bilong Bel. Em i tokim ol strong olsem, “Sapos yupela i no soim mi olsem, dispela god Bel yet i save kaikai ol dispela ofa, orait mi bai kilim yupela i dai. Tasol sapos yupela i soim mi olsem, Bel yet i kaikai ol dispela ofa, orait bai Daniel i mas i dai, long wanem, em i tok bilas long god bilong yumi.” 9 Daniel i orait long dispela tok bilong king. Ol pris bilong Bel ol inap long 70 man, na ol i gat ol meri na pikinini tu.
10 Daniel wantaim king i go long haus lotu bilong Bel. 11 Na ol pris i tok olsem, “King, mipela bai i go ausait, na yu yet yu putim ol kaikai long tebol na redim wain. Taim yu go, yu pasim dua gut na yu putim mak bilong king long em. Na long moning yu kam bek. Sapos Bel i no bin kaikai olgeta samting, orait yu ken kilim mipela i dai. Tasol sapos em i pinisim ol kaikai, orait Daniel i mas dai, long wanem, em i sutim tok nogut long mipela.” 12 Tasol ol pris i no wari tumas, long wanem, ol i wokim pinis wanpela dua i hait i stap aninit long wanpela tebol insait long haus lotu. Olsem na long olgeta nait, ol i save go insait na pinisim kaikai.
13
Orait taim ol pris i go pinis, king i putim ol kaikai long tebol. 14
Na bihain Daniel i tokim ol wokboi bilong em long bringim sampela sit bilong paia na tromoim nabaut long plua bilong haus lotu. King wanpela tasol i lukim ol i mekim dispela samting. Na bihain ol i go ausait na pasim dua. Na ol i putim mak bilong king long dua, na ol i go.*
15 Long nait ol pris wantaim ol meri na pikinini bilong ol, ol i kam insait long haus lotu, olsem ol i save mekim olgeta taim, na ol i pinisim olgeta kaikai na ol i dringim olgeta wain.
16 Long moningtaim tru king na Daniel tupela i go long haus lotu. 17 Na king i askim Daniel olsem, “Ol i brukim mak bilong mi?” Na em i bekim tok, “Nogat, bikman. Ol i no brukim.” 18 Na taim ol i opim dua, king i lukim tebol i stap nating na em i singaut olsem, “Bel, yu bikpela. Yu no save giaman.” 19 Tasol Daniel i lap na i pasim king na i tok, “Yu wet. Lukim plua pastaim. Orait nau yu tokim mi, yu lukim lek bilong husat?” 20 Na king i tok, “Mi lukim lek bilong ol man na meri na pikinini.” 21 Na king i kros olgeta na em i givim oda long ol pris na ol famili bilong ol i mas kam long em. Na ol i soim king dispela dua hait ol i save kam insait long en na pinisim ol kaikai i stap long tebol. 22 Olsem na king i tok na ol i kilim i dai ol pris. Na em i givim piksa bilong giaman god Bel long Daniel. Na Daniel i bagarapim dispela piksa wantaim haus lotu bilong en.
Daniel i kilim snek masalai
23
I gat wanpela bikpela snek masalai tu, ol Babilon i save lotu long en. 24
Wanpela de king i tokim Daniel olsem, “Yu no ken tokim mi, dispela god i no gat laip. Nogat. Em i gat laip. Olsem na yu mas lotu long em.” 25
Na Daniel i tok, “Mi save lotuim Bikpela, em wanpela tasol i God na i gat laip. 26
Na king, sapos yu orait, bai mi kilim dispela bikpela snek masalai.†
Na mi no ken yusim bainat na stik.” King i tok, “Goan. Yu traim.”
27 Orait Daniel i kisim sampela kolta na gris na gras bilong man na em i kukim olgeta wantaim. Em i wokim sampela liklik kek na i givim long dispela snek masalai. Snek i kaikai ol dispela kek pinis, orait em i solap na bel bilong en i bruk. Na Daniel i tok, “Olaman! Wanem kain god bilong yupela?”
28
Taim ol Babilon i harim tok long dispela samting i bin kamap, ol i wokim bikpela tok kros bilong daunim king bilong ol. Ol i singaut olsem, “King bilong yumi i kamap man bilong Juda pinis. Pastaim em i bagarapim god Bel na i kilim i dai ol pris bilong em. Na bihain em i kilim i dai bikpela snek masalai bilong yumi.” 29
Ol i go long king, na ol i tokim em olsem, “Yu mas givim Daniel long han bilong mipela. Sapos nogat, bai mipela i kilim yu na ol famili bilong yu wantaim.” 30
Ol i putim bikpela hevi long king. Na em i pret na i givim Daniel long han bilong ol. 31
Orait
ol i tromoim Daniel i go daun long hul, ol laion i stap long en. Na ol i larim em i stap inap 6-pela de. 32
I gat 7-pela laion i stap long dispela hul. Long olgeta de ol i save kaikai tupela man na tupela sipsip. Tasol ol Babilon i laik bai ol laion i mas kaikai Daniel, olsem na long dispela taim ol i no givim wanpela kaikai long ol.
Daniel i stap long hul bilong ol laion
33 Long dispela taim profet Habakuk i stap long distrik Judia. Em i bin kukim sup i gat mit na ol liklik hap bret, na em i karim i go bilong givim long ol man i bungim kaikai i stap long gaden. 34 Em i stap yet long rot na ensel bilong God i tokim em olsem, “Bringim dispela kaikai bilong yu i go long Daniel. Em i stap long Babilon long hul bilong ol laion.” 35 Na Habakuk i bekim tok olsem, “Mi no lukim Babilon yet. Na mi no save hul bilong ol laion i stap we.”
36
Orait
ensel i litimapim profet long gras bilong het bilong em, na em i spit olsem win na i karim em i go long Babilon. Na em i putim em i go daun klostu long hul bilong ol laion. 37
Na Habakuk i singaut olsem, “Daniel, Daniel. God i salim sampela kaikai i kam long yu. Yu kam na kisim.” 38
Daniel i harim tok bilong Habakuk, na em i prea olsem, “God, yu bin tingim mi. Yu no save lus tingting long ol man i laikim yu.” 39
Na em i kirap na i kaikai, na wantu ensel bilong God i karim Habakuk i go bek long ples.
40 7-pela de bihain, king i go long hul bilong ol laion, bai em i ken krai long Daniel. Taim em i kam kamap, em i lukluk i go insait, na em i lukim Daniel i sindaun i stap. 41 Na king i singaut olsem, “God bilong Daniel, yu Bikpela tru. Yu wanpela tasol yu God.” 42 Na em i tokim ol man long rausim Daniel i kam ausait long hul. Na king i tok na ol i kisim ol man i laik kilim Daniel, na ol i tromoim ol dispela man i go insait long hul. Na king i lukluk yet i stap, na wantu ol laion i pinisim ol dispela man.


text:
Buk bilong
Sirak
Tok i go pas
Dispela buk Sirak i gat planti nem liklik. Sotpela nem, em Sirak. Longpela nem em “Gutpela na stretpela tingting na save bilong Jisas, pikinini bilong Sirak.” Na narapela nem gen, em “Eklisiastikus,” em i olsem “Buk bilong sios.” Ol namba wan lain manmeri bilong sios i save ritim dispela buk moa yet, na ol i save laikim ol gutpela tingting bilong en.
Wanpela man, nem bilong en Josua o Jisas, em i bin raitim dispela buk long tok Hibru. Na bihain, tumbuna pikinini bilong en i bin tanim long tok Grik.
Dispela buk i bungim ol gutpela na stretpela tingting na save bilong ol Juda. Na em i soim olsem God yet i bin givim dispela gutpela na stretpela tingting long ol. Planti hap bilong dispela buk i gat tok long ol samting bilong lotu na ol pasin bilong gutpela sindaun. Na buk i gat planti arapela gutpela tok tu.
Tok bilong man i tanim tok
Sapta 1
Mipela i kisim planti gutpela skul long ol buk bilong lo na bilong ol profet, na bilong ol arapela saveman i bin kam bihain long ol. Olsem na mipela i mas litimapim nem bilong ol Israel, long wanem, ol Israel yet i gat dispela gutpela skul na save.
Wanem man i ritim ol dispela buk na i laik kisim gutpela na stretpela tingting, em i no ken tingting long kisim save bilong helpim em yet tasol. Nogat. Em i mas inap tu long helpim ol arapela man long skul em i givim long ol, na tu long ol buk em yet i raitim.
Tumbuna bilong mi, Jisas Sirak, em i kain man olsem. Em i bin wok hat tru long save gut long ol buk bilong lo bilong God na long ol buk bilong ol profet, na long ol arapela buk bilong ol tumbuna bilong mipela. Em i kamap saveman tru bilong ol dispela buk, olsem na em i pilim em tu i mas raitim wanpela buk bilong givim skul na save long ol man i laikim gutpela na stretpela tingting. Em i laik bai ol man i ken ritim dispela buk bilong em, na bai ol i ken kisim helpim moa yet long bihainim lo.
Mi bin tanim dispela buk bilong em, na mi laik askim yupela long ritim na skelim gut dispela buk bilong mi. Tasol yupela i no ken bel nogut sapos sampela toktok mi no tanim gut tumas. Long wanem, mi bin traim hat tru, tasol sampela taim i no isi tumas long tanim mining bilong tok Hibru i go stret long ol arapela tok ples. Dispela hevi i no samting bilong dispela buk tasol. Nogat. Em i samting bilong ol buk bilong lo yet, na bilong ol buk bilong ol profet na bilong ol arapela buk tu. Olgeta taim ol man i tanim sampela tok i go long narapela tok ples, tok i no save kamap wankain stret.
Taim mi kam i stap long Isip, Uergetes i bin i stap king inap long 38 yia. Mi sindaun i stap long Isip, na mi painim ol kain kain helpim bilong skulim mi gut. Olsem na mi ting mi mas taitim bun na hatwok long tanim ol tok bilong dispela buk. Long dispela taim, mi no malolo liklik. Nogat. Mi bungim olgeta save bilong mi long pinisim dispela buk. Mi tingting long givim dispela buk long ol manmeri i stap long ol kantri nabaut, bilong helpim ol. Long wanem, ol tu i laik kisim save na ol i save strong moa long bihainim lo bilong Moses.
Gutpela tingting na save i save skulim yumi
long ol gutpela pasin yumi mas mekim long God na long ol arapela manmeri
(Sapta 1.1—4.10)
Tok amamas long gutpela tingting
1
Olgeta
gutpela tingting i kam long Bikpela, na i stap wantaim em oltaim oltaim. 2
Husat inap kaunim ol wesan bilong nambis? Husat inap save hamas ren i pundaun? Husat inap kaunim ol de i go pinis, na ol de i laik kamap? 3
Husat inap metaim antap bilong skai, na op bilong graun na daun bilong solwara? Na husat tru inap long glasim gutpela tingting? 4-5
Dispela gutpela tingting i bin kamap pastaim long olgeta samting, na i stap bipo yet.* 6-7
God i bin soim as bilong gutpela tingting long husat? Na husat i save long ol kain kain wok bilong gutpela tingting?† 8
Wanpela tasol i gat gutpela tingting. Em Bikpela i save sindaun long sia king bilong em. Yumi mas pret na aninit long em, na litimapim biknem bilong em. 9
Bikpela
yet i mekim kamap gutpela tingting. Em i glasim na i skelim em, na em i kapsaitim em antap long olgeta samting em i bin wokim. 10
Bikpela i tilim gutpela tingting long ol manmeri inap long skel bilong ol. Tasol long ol manmeri i laikim em tru, em i givim planti moa.
11
Ol manmeri i pret long Bikpela‡
na i aninit long em, ol bai i kisim biknem na gutpela bilas. Na ol bai i belgut tru na i amamas moa yet. 12
Ol manmeri i aninit long Bikpela, bel bilong ol bai i amamas, na bai ol i belgut na i lap. Na bai laip bilong ol i longpela tru. 13
Taim laip bilong ol dispela manmeri i laik pinis, ol bai i stap gut, na long de bilong i dai ol bai i kisim gutpela taim. 14
Pasin bilong harim tok bilong Bikpela em i as tru bilong kamapim gutpela tingting. Ol stretpela man i kisim dispela gutpela tingting taim ol i stap yet long bel bilong mama. 15
Long taim bipo na i kam inap nau, gutpela tingting i stap namel long ol manmeri, na em bai i stap wantaim ol pikinini bilong ol inap oltaim oltaim. 16
Olgeta gutpela tingting bai i pulap long ol manmeri i stap aninit long Bikpela, inap ol i amamas tru long ol kaikai ol i kisim long en. 17
Gutpela
tingting bai i pulapim tru haus bilong ol manmeri long ol samting ol i mangalim, na tu em i pulapim ol stua bilong ol kain kain kaikai. 18
Pasin bilong harim tok bilong Bikpela em i givim bilas tru long gutpela tingting, na tu em i bringim gutpela taim na bel isi na strong. 19
Bikpela i glasim na skelim gutpela tingting, na em i kapsaitim ol kain kain stretpela save na tingting long ol manmeri i laikim em na em i givim biknem long ol. 20-21
Gutpela
tingting em i olsem wanpela diwai. Rop bilong en i makim pasin bilong i stap aninit long Bikpela, na ol han bilong en i makim laip i longpela tru.§
Pasin isi em i gutpela pasin
22 Ol manmeri i save kros nogut, ol i no stretpela manmeri. Long wanem, kros inap long mekim ol manmeri i pundaun. 23 Ol manmeri bilong pasin isi ol i save wet pastaim, na bihain amamas i save kamap long ol. 24 Ol i save wet na ol i no tokaut kwik, na bihain maus bilong planti manmeri bai i stori long save bilong ol.
Tok bilong ol kain kain stretpela pasin
25 Gutpela tingting i olsem wanpela stua ol kain kain gutpela skul i pulap tru long en. Tasol pasin bilong pret long Bikpela na i stap aninit long em, dispela i save mekim ol manmeri bilong mekim sin i laik traut. 26 Sapos yu laik kisim pasin bilong gutpela tingting, orait yu mas bihainim ol lo bilong Bikpela, na em bai i pulapim yu tru long gutpela tingting. 27 Tru tumas, sapos yu bihainim tok bilong Bikpela, orait bai yu kisim gutpela tingting na skul. Bikpela i amamas tru long ol manmeri i save bihainim em na i save daunim nem bilong ol yet. 28 Yu no ken lusim pasin bilong harim tok bilong Bikpela, na yu no ken go long em wantaim tupela tingting. 29 Yu no ken tingting long mekim nem bilong yu i go antap na mekim olkain tok giaman bilong grisim ol manmeri. Mobeta yu was gut long ol tok bilong yu. 30 Yu no ken litimapim nem bilong yu yet, nogut yu pundaun na yu sem olgeta. Long wanem, Bikpela bai i mekim ol tingting hait bilong yu i kamap ples klia, na em bai i daunim yu long ai bilong ol manmeri. Long wanem, yu no bin wari long daunim yu yet long ai bilong Bikpela long taim yu kamap long em, na ol pasin giaman i pulap long bel bilong yu.


text:
Buk bilong Profet
Amos
Tok i go pas
I luk olsem profet Amos i bin kamap paslain long ol arapela profet i gat buk bilong ol i stap long buk Baibel. Amos em i man bilong wanpela liklik taun bilong kantri Juda, na pastaim em i bin i stap wasman bilong sipsip. Tasol God i singautim em long autim tok bilong em long ol manmeri bilong kantri Israel i stap long hap not. Long dispela taim ol Israel i stap gut na i no gat wanpela samting i givim bikpela hevi long ol.
Ol Israel i ting ol i stap gut, tasol Amos i tokim ol olsem, long ai bilong God ol i no i stap gut. Ol i no save lukautim gut ol rabisman i stap namel long ol, na ol i no save mekim stretpela pasin long olgeta wantok bilong ol. Amos i givim strongpela tok tru long ol bilong stretim tingting na pasin bilong ol. Em i tok, sapos ol i no tanim bel, orait God bai i mekim save tru long ol. Taim ol bikman bilong Israel i harim dispela tok bilong em, ol i laik rausim em i go bek long kantri Juda.
Amos i tokim ol manmeri olsem, ol i no ken ting God i no wari long wanem kain pasin ol i mekim. Sapos ol i gat dispela kain tingting, ol i no save tru long God. Ol i mas save gut olsem, God em i Bikpela bilong ol, na em i gat strong bilong mekim olgeta samting. Na em i gat strong tu bilong mekim save long ol.
Ol Israel i gat bikpela asua na Amos i autim tok bilong God long ol
Sapta 1
(Sapta 1.1—5.3)
God i givim tok long Amos
1
Mi
Amos, mi man bilong taun Tekoa na mi wanpela wasman bilong sipsip. God i givim dispela tok long mi long taim mi lukim samting olsem driman. Long dispela taim Usia i stap king bilong kantri Juda, na Jeroboam, pikinini bilong Joas, i stap king bilong kantri Israel. Mi lukim dispela samting olsem driman pinis, orait tupela yia i go pinis na bikpela guria i kamap.
Bikpela i gat strong bilong mekim save long ol manmeri
(Amos 5.8-9 na 9.5-6)
“Bikpela i stap long maunten Saion
long taun Jerusalem
na em i bikmaus moa yet
na nek bilong en i pairap strong.
Olsem na ol gutpela gras
na ol lip bilong ol diwai samting
i stap long maunten Karmel,
olgeta i drai.”
God i kotim ol manmeri bilong kantri Siria
3
Bikpela
i tok olsem, “Planti taim ol manmeri bilong taun Damaskus i bin mekim sin. Ol i no malolo liklik. Ol i bin bagarapim tru ol manmeri bilong distrik Gileat, olsem na tru tumas bai mi mekim save tru long ol Damaskus. 4
Bai mi tromoi paia i go daun long haus bilong King Hasael, na bai paia i kukim ol taun bilong King Benhadat, em ol taun i gat strongpela banis. 5
Bai mi brukim ol bikpela dua bilong banis bilong biktaun Damaskus. Na bai mi rausim olgeta manmeri long Ples Daun Bilong Aven na bai mi rausim king bilong kantri Beteden.*
Na ol pipel bilong Siria bai i go kalabus long kantri Kir, long hap sankamap.” Dispela em i tok bilong Bikpela.
God i kotim ol manmeri bilong kantri Filistia
6
Bikpela
i tok olsem, “Planti taim ol manmeri bilong taun Gasa i bin mekim sin. Ol i no malolo liklik. Ol Gasa i kisim wanpela lain pipel olgeta i go mekim wok kalabus long kantri Idom. Olsem na tru tumas, bai mi mekim save tru long ol Gasa. 7
Orait na bai mi tromoi paia i go daun long banis bilong taun Gasa, na bai paia i kukim ol strongpela haus bilong dispela taun. 8
Bai mi rausim olgeta pipel bilong taun Asdot, na bai mi rausim king bilong Askelon. Na bai mi mekim save long taun Ekron, na ol Filistia i stap yet bai mi kilim ol i dai.” Dispela em i tok bilong God, Bikpela.
God i kotim ol manmeri bilong taun Tair
9
Bikpela
i tok olsem, “Planti taim ol manmeri bilong taun Tair i bin mekim sin. Ol i no malolo liklik. Ol i bin rausim wanpela lain pipel olgeta i go kalabus long kantri Idom. Bipo ol i bin mekim promis bilong sindaun gut wantaim ol dispela lain, tasol ol i sakim dispela promis. Olsem na tru tumas, bai mi mekim save tru long ol Tair. 10
Bai mi tromoi paia i go daun long banis bilong taun Tair, na kukim ol strongpela haus bilong dispela taun.”
God i kotim ol manmeri bilong kantri Idom
11
Bikpela
i tok olsem, “Planti taim ol manmeri bilong kantri Idom i bin mekim sin. Ol i no malolo liklik. Ol i ranim ol Israel, em ol brata bilong ol yet†
na kilim ol long bainat, na ol i no marimari liklik long ol. Nogat tru. Ol i gat bikpela kros tru, na dispela kros i no pinis. Em i stap olsem yet. Olsem na tru tumas, bai mi mekim save tru long ol Idom. 12
Bai mi tromoi paia i go daun na kukim ol strongpela haus bilong distrik Teman na taun Bosra.”
God i kotim ol manmeri bilong kantri Amon
13
Bikpela
i tok olsem, “Planti taim ol manmeri bilong kantri Amon i bin mekim sin. Ol i no malolo liklik. Ol i pait bilong kisim sampela hap graun moa, na long distrik Gileat ol i bin brukim bel bilong ol meri i gat bel. Olsem na tru tumas, bai mi mekim save tru long ol Amon. 14
Bai mi tromoi paia i go daun long banis bilong biktaun Raba, na kukim ol strongpela haus bilong dispela taun. Bai ol soldia i bikmaus na i singaut strong long taim ol i pait, na pait bai i kamap strong olsem wanpela strongpela win i kamap long taim nogut. 15
Na king bilong Amon wantaim ol ofisa bilong en, ol bai i go kalabus long narapela ples.” Dispela em i tok bilong Bikpela.


text:
Buk bilong Profet
Jona
Tok i go pas
Buk bilong Jona i no wankain tumas olsem ol arapela buk bilong ol profet. I no gat planti tok profet Jona i bin autim. Nogat. Buk i stori tasol long ol samting Jona i bin mekim. Na tu, ol pasin Jona i mekim ol i no gutpela tumas.
God i bin tokim Jona long i go autim tok long ol haiden manmeri bilong biktaun Ninive. Tasol Jona i no laik, na pastaim em i traim long ranawe long God. Orait God i bringim em i kam bek, na dispela taim Jona i go long Ninive na i autim tok profet long ol. Tasol taim em i lukim ol i tanim bel, em i save olsem God bai i no inap bagarapim ol, na em i bel nogut tasol i stap. Olsem na God i skulim Jona gut long pasin bilong marimari na sori.
Sampela manmeri bilong Juda i save ting olsem God i laikim ol tasol, na em i no laikim ol arapela lain manmeri. Dispela buk i laik soim ol klia olsem, God i laikim olgeta lain manmeri bilong graun. Na wanpela wok God i givim long ol Israel, em wok bilong bringim ol arapela lain manmeri i kam long em.
Jona i laik ranawe na God i bringim em i kam bek
Sapta 1
(Sapta 1-2)
Jona i ranawe
1
Bikpela
i givim tok long Jona, pikinini bilong Amitai. 2
Em i tok olsem, “Yu kirap na yu go long dispela bikpela taun Ninive, na yu givim strongpela tok long ol manmeri. Mi lukim pinis planti pasin nogut ol i mekim.” 3
Tasol
Jona i laik lusim Bikpela na ranawe i go long taun Tarsis. Orait em i kirap i go long liklik taun Jopa, na em i painim wanpela sip i laik i go long Tarsis. Em i baim sip na i go antap long en. Em i laik lusim Bikpela na ranawe i go.
4
Tasol
Bikpela i mekim strongpela win i kamap long solwara. Na dispela win wantaim ren i strong tumas, na sip i laik bagarap. 5
Ol
boskru i pret nogut tru, na olgeta wan wan i singaut long ol god bilong ol yet. Ol i no laik bai sip i hevi tumas, olsem na ol i kisim ol kago na tromoi i go long solwara. Tasol Jona i bin i go daun insait long hasis bilong sip na i slip i stap.
6
Orait
kepten bilong sip i kam lukim Jona na i tokim em olsem, “Watpo yu slip? Yu kirap na singaut long god bilong yu. Ating em bai sori long yumi na helpim yumi na bai yumi no inap i dai.” 7
Na
ol boskru i kirap na i tok, “Goan, yumi putim olgeta nem long bek na yumi kisim wanpela nem. Yumi mekim olsem na bai yumi save wanem man em i as bilong dispela samting i laik bagarapim yumi.” Orait ol i mekim olsem, na nem bilong Jona i kamap. 8
Na ol i tokim em olsem, “Yu toksave long mipela long as bilong dispela hevi i kamap long yumi. Yu mekim wanem hia? Na yu bilong we? Yu bilong wanem hap na wanem lain?”
9 Orait Jona i bekim tok olsem, “Mi bilong lain Hibru, na mi save lotu long Bikpela, em i God bilong heven. Em i bin wokim solwara na graun.” 10 Na Jona i tokim ol boskru olsem, “Mi laik lusim Bikpela na mi ranawe.” Ol i harim dispela tok na ol i pret tru. Na ol i tokim Jona olsem, “Yu mekim bikpela rong tru.”
11 Dispela win i strong tumas, na si i kirap bikpela moa. Olsem na ol boskru i askim Jona olsem, “Bai mipela i mekim wanem long yu, na bai si i dai na mipela i stap gut?” 12 Na Jona i bekim tok olsem, “Yupela kisim mi na tromoi mi i go long solwara, na bai si i dai. Mi save, mi yet mi as bilong dispela biksi i kamap long yupela.”
13 Ol boskru i laik bringim sip i go sua, olsem na ol i wok strong long pul. Tasol biksi i strong tumas, na ol i no inap tru long kamap long nambis. 14 Orait ol i singaut long Bikpela olsem, “Bikpela, mipela i prea long yu. Sapos mipela i tromoi dispela man i go long solwara, orait yu no ken larim mipela i dai. Yu no ken kotim mipela, olsem yu save kotim man i kilim arapela man. Bikpela, yu bin bihainim laik bilong yu tasol na yu mekim dispela samting.” 15 Na ol i kisim Jona na tromoi em i go long solwara. Na si i dai. 16 Olsem na ol boskru i pret tru long Bikpela, na ol i mekim ofa long em na mekim ol promis long em.
17
Orait
Bikpela i salim wanpela traipela pis, na dispela pis i daunim Jona. Na Jona i stap long bel bilong pis inap tripela san na tripela nait.


text:
Siamani
Siaman(i) oa Je(r)man(i) (Tok Inglis: Germany, Tok Siaman: Deutschland) emi wanpela kantri long Yurop.
Em i stap arere long kantri Pranis na Holan. Kampani na gavman bilong Siamani i bin bosim noten hap bilong Papua Niugini long taim bipo inap long yia 1914. Oli kolim dispela hap bilong Papua Niugini long dispela taim Siaman Niugini.
Siamani em i asples bilong Martin Luther na Albert Einstein.
Kapitol na bikpela taun bilong kantri emi Berlin.
References[senisim | edit source]
- ↑ Current population (Federal Statistical Office of Germany - Destatis) (accessdate=2007-07-02)
Lukim tu[senisim | edit source]
(Dispela pes Siamani em i liklik tumas. Yu inap raitim moa sapos yu laik halivim Wikipedia. Hau?)


text:
Competitions and Events
To view this page in English, click here.
Flying Fish Swimming hemi mekem ol kompetisen mo reses wetem Bellvue Aqua-Arts Centre, Port Vila Nippers, mo Port Vila Master Bathers.
Sam long ol kompetisen hemi stap long dip wota. Blong meksua se hemi sef blong ol swima blong mifala, mifala gat rul se eni swima we hemi wantem go insaed long reses hemi mas mekem smol test wetem instrakta blong lukim se hemi save stap long dip wota.
Sam reses hemi tekem olgeta we oli stap long wan level from reses hemi usum wan skil we ol nara level i no lernem yet.
Blong faenem ol wanem Flying Fish bae i mekem long mania ia, jekem upcoming events !


text:
Swim Lessons
To view this page in English, click here.
Blong mekem se hemi moa isi long ol pikinini mo swima blong lernem ol 4 stret fasin blong swim, mifala brekemdaon wan wan fasin i go long wan wan skil. So swima hemi lernem sam skil long wan level, afta oli redi oli muv i go long nekis level blong lernem niufala skil.
Swima hemi mas lernem gud ol skil bifo hemi save muv i go long nekis level. Mo tu, mifala ripitem ol skil long ol level i go antap from evri skil hemi wan stampa we bae hemi usum ol taem.
Ol instrakta bae oli wok wetem student blong lernem balans, hao blong flot (bouyancy), stret posisen blong hed mo stret kik bifo swima hemi lernem hao blong usum arm. Gol blong mifala hemi blong tijem sefti be tu ol stret teknik. Swima we hemi taet hemi stap long denja.
Mifala askem se yu no karem ol extra flotesen divaes from mifala wantem se swima hemi lernem hao blong dipen long hem wan from sapos i gat wan imergensi maet i no gat ol flotesen divaes.
Wan wan leson/klas hemi 30 minet nomo.
Ol level 1-4 hemi smol, mifala mekem se klas hemi no save bitem 5 student long wan wan tija. Level 5-6 mifala mekem se klas hemi no save bitem 7 student long wan wan tija. Hemi blong meksua se ol student oli sef long klas mo instrakta hemi save lukaotem gud olgeta mo givem gudfala edukesen long wan wan student.
Klas hemi blong ol pikinini, yut, mo mama mo papa. Kontaktem mifala sapos yu gat intres blong joinem swim klas.
Blong lukim ol skil long wan wan swim level, presetem hemia.


text:
Namba wan pas Pol i raitim long
Ol Korin
Tok i go pas
Long taim bilong Pol, Korin em wanpela bikpela taun i stap long provins Akaia long hap bilong ol Grik. Pol yet em i namba wan man bilong autim tok bilong Jisas long taun Korin, na em i bin kirapim sios long dispela taun. Tasol taim Pol i lusim ol na i go mekim wok long narapela hap, ol hevi i bin kamap long sios bilong Korin. Olsem na Pol i raitim dispela pas bilong givim gutpela tingting long ol na stretim ol hevi bilong ol.
Pol i wari long ol Kristen bilong Korin, nogut bilip bilong ol i slek. Na nogut gutpela pasin bilong ol i bagarap. Em i toktok long stretpela pasin ol marit i mas mekim, na long ol hevi i save kamap long taim ol man i no larim Spirit bilong God i stiaim wokabaut bilong ol. Em i tok tu long gutpela pasin bilong lotu na long ol kain kain presen Holi Spirit i save givim long ol Kristen. Na em i tok long ol man i dai pinis bai i kirap bek gen.
Long olgeta dispela samting i bin givim hevi long ol Korin, Pol i mekim gutpela tok tru bilong helpim ol long klia long laik bilong God. Wanpela hap bilong buk planti Kristen i save laikim tru, em sapta 13. Long dispela sapta Pol i soim olsem pasin bilong laikim tru ol arapela, em i namba wan presen God i save givim long ol manmeri bilong en.
Ol Kristen i no ken tok pait na litimapim nem bilong ol yet
Sapta 1
(Sapta 1-4)
1
Mi Pol, mi aposel bilong Krais Jisas. Long laik bilong God yet, em i mekim mi i kamap aposel. Mi wantaim brata Sostenes 2
mitupela
i raitim dispela pas long yupela ol manmeri bilong sios bilong God i stap long taun Korin. Krais Jisas i bin mekim yupela i kamap holi, na i makim yupela i bilong em yet. Em i makim yupela wantaim olgeta man long olgeta ples ol i save lotu na prea long nem bilong Jisas Krais, Bikpela bilong yumi. Em i Bikpela bilong ol na bilong yumi wantaim. 3
God
Papa bilong yumi wantaim Bikpela Jisas Krais i ken marimari long yupela na mekim bel bilong yupela i stap isi.
Pol i tenkyu long God
4
Long han bilong Krais Jisas, God i bin marimari long yupela na mekim gut long yupela, olsem na oltaim mi save tingting long yupela na tenkyu long God bilong mi. 5-6
Mi
tenkyu long God, long wanem, tok bilong Krais mipela i bin autim long yupela, dispela em i stap strong pinis long bel bilong yupela. Long Krais, God inapim olgeta samting long yupela, em olkain pasin bilong autim tok na olkain save. 7
Olsem
na nau yupela i wetim Bikpela bilong yumi Jisas Krais bai i kamap ples klia, na yupela i no sot long wanpela presen bilong Holi Spirit. 8
Jisas
Krais bai i strongim yupela, na bai yupela i stap strong inap long las de, na bai yupela i no gat asua long De bilong Bikpela bilong yumi Jisas Krais. 9
God
i bin singautim yupela bilong yupela i stap wanbel wantaim Pikinini bilong en Jisas Krais, em Bikpela bilong yumi. Na God bai inapim tru olgeta samting em i bin tok long mekim.
Sios i bruk hap hap
10
Ol
brata, long nem bilong Bikpela bilong yumi Jisas Krais mi tokaut strong long yupela olsem, yupela olgeta i mas wanbel long ol toktok yupela i mekim. Yupela i no ken bruk nabaut. Yupela i mas i stap wanlain tru long wankain tingting na wankain laik. 11
Ol brata bilong mi, ol lain bilong Kloe ol i bin tokim mi olsem yupela i gat kros i stap namel long yupela. 12
Mi
tok long dispela pasin bilong tok pait i stap namel long yupela olgeta. Sampela i save tok, “Mi bilong Pol.” Na sampela i tok, “Mi bilong Apolos.” Na sampela i tok, “Mi bilong Pita.” Na sampela i tok, “Mi bilong Krais.” 13
Olsem wanem? Ating Krais i bruk hap hap, a? Ating mi Pol mi bin i dai long diwai kros bilong helpim yupela, a? Ating yupela i bin kisim baptais long nem bilong mi Pol, a? 14
Namel
long yupela mi bin baptaisim Krispus tupela Gaius tasol, na narapela man nogat. Long dispela mi tenkyu long God. 15
Olsem na i no gat wanpela man inap tok olsem, “Mipela i bin kisim baptais long nem bilong Pol.” 16
Tru,
mi bin baptaisim narapela lain tu, em ol lain i stap long haus bilong Stefanas. Na mi baptaisim ol arapela tu, o nogat, em mi no save. 17
Krais
i no bin salim mi bilong baptaisim ol man. Nogat. Em i salim mi bilong autim gutnius. Na mi no ken autim long kain smatpela tok ol saveman i save mekim. Nogat. Nogut mi mekim diwai kros bilong Krais em i kamap olsem samting nating.
Krais em i strong bilong God
18
Tru,
ol man i laik lus, ol i save ting tok bilong diwai kros em i kranki toktok tasol. Tasol yumi manmeri God i wok long kisim bek yumi, yumi save, tok bilong diwai kros em i strong bilong God. 19
Buk
bilong God i gat tok olsem, “Bai mi rausim save bilong ol man i gat gutpela tingting na bai mi pinisim save bilong ol saveman.” 20
Orait
nau bai yumi tok wanem long ol gutpela tingting na save bilong ol saveman bilong dispela graun? Bai yumi tok wanem long ol man i save tumas long lo bilong Moses? Na long ol man i save tumas long pait long toktok? God i bin mekim olgeta save bilong ol man bilong dispela graun i kamap olsem kranki toktok tasol.
21
Long
gutpela tingting na save bilong en, God i save olsem, long save bilong ol yet ol man bilong graun i no inap kisim save long em. Olsem na God i makim narapela rot bilong em i ken kisim bek ol, em dispela “kranki toktok” mipela i save autim. Ol man i harim dispela toktok na ol i bilip long God, orait God i save kisim bek ol. 22
Ol
Juda i save strong tumas long lukim ol mirakel, na ol Grik i wok strong long kisim gutpela tingting na save. 23
Tasol
mipela i save autim tok bilong Krais i dai pinis long diwai kros, na dispela tok i olsem tok nogut long tingting bilong ol Juda. Na ol Grik i ting dispela em i kranki toktok tasol. 24
Tasol
yumi ol manmeri i bin harim singaut bilong God, yumi Juda na Grik wantaim, yumi save, Krais em i strong bilong God, na em i save bilong God. 25
Ol
man bilong graun i save ting olsem, sampela tingting bilong God i kranki tru. Tasol dispela tingting i winim tru save bilong ol man. Na ol i save ting, sampela pasin bilong God i soim olsem God i no gat strong. Tasol ol dispela pasin bilong en i gat bikpela strong na i winim tru strong bilong ol man.
26
Ol
brata, yupela i mas tingim taim God i bin singautim yupela na yupela i kamap Kristen. Planti bilong yupela i no bin i stap olsem saveman long ai bilong ol man bilong dispela graun. Na planti bilong yupela i no bin i gat strong. Na planti bilong yupela i no bilong ol lain famili i gat biknem. 27
Tasol
ol man God i makim, em ol man i gat kranki tingting long ai bilong ol arapela man, na long dispela pasin God i semim tru ol saveman bilong dispela graun. Na ol man ol arapela i save lukim olsem man i no gat strong, em God i bin kisim bilong semim ol man i gat strong. 28
Na em i kisim ol man i no gat nem long dispela graun, em ol man ol arapela i save lukim olsem ol rabis samting na olsem ol samting nating. Na long dispela pasin God i save mekim ol man i gat biknem na strong i kamap olsem samting nating. 29
Olsem
na i no gat wanpela man i ken litimapim nem bilong em yet long ai bilong God. 30
God
yet i bin putim yupela i stap wantaim Krais Jisas. Na em i bin putim Krais i stap as bilong gutpela tingting na save bilong yumi. Na long Krais tasol God i mekim yumi i kamap stretpela manmeri na i mekim yumi i wokabaut long pasin bilong em yet. Na long wok bilong Krais tasol God i baim bek yumi na sin i no bosim yumi moa. 31
Olsem
na God i laik bai yumi mekim pasin olsem buk bilong God i tok, “Man i laik amamas, em i mas amamas long Bikpela tasol.”


text:
yia yia kitchen kitchen restaurant reviews phone number photos yia yias kitchen secrets.
yia yia kitchen yia yias kitchen savannah menu.
yia yia kitchen photo of kitchen united states chocolate baklava cheesecake yia yia kitchen beltsville md menu.
yia yia kitchen s kitchen yia yias kitchen savannah ga.
yia yia kitchen photo of s kitchen united states yia yia marys pappas greek kitchen menu.
yia yia kitchen s kitchen in yia yia kitchen college park.
yia yia kitchen photo of s kitchen united states yia yias kitchen secrets.
yia yia kitchen yia yias kitchen savannah ga.
yia yia kitchen kitchen great lunch at yia yia kitchen beltsville md.
yia yia kitchen all photos 2 yia yia kitchen menu.
yia yia kitchen photo at s kitchen yia yias kitchen savannah ga.
yia yia kitchen kitchen appetizer sample plate yia yia kitchen green valley.
yia yia kitchen kitchen yia yia kitchen college park.
yia yia kitchen photo of s kitchen united states yia yia kitchen beltsville md.
yia yia kitchen s kitchen order food online photos reviews ave phone number menu yelp yia yia kitchen greenstone.
yia yia kitchen kitchen delicious desserts yia yias kitchen savannah ga.
yia yia kitchen kitchen yia yia kitchen beltsville md menu.
yia yia kitchen photo of s kitchen united states the decor of yia yia kitchen savannah.
yia yia kitchen photo of s kitchen united states salad yia yias kitchen savannah menu.
yia yia kitchen embed download yia yias kitchen savannah menu.
yia yia kitchen kitchen yia yias kitchen menu beltsville md.
yia yia kitchen kitchen yia yias kitchen bedfordview.
yia yia kitchen photo at s kitchen yia yia marys pappas greek kitchen menu.


text:
0 AimerTélécharger
Mavin... Eh eh Eh eh.. Korede bello Don jazzy again o Omo lope Mega superstar o O na na o I don get alert...God Win And i don pay my rent...God Win Them been wan fall my hand but God Win Them been wan kill my Joy but God Win I say anything them do na God win o na God win o na God win o Anything them do na God Win o na God win o na God win o I don change my name to GodWin And omo i don buy motor...GodWin Them say my market no go sell but GodWin An...
Mavin... Eh eh Eh eh.. Korede bello Don jazzy again o Omo lope Mega superstar o O na na o I don get alert...God Win And i don pay my rent...God Win Them been wan fall my hand but God Win Them been wan kill my Joy but God Win I say anything them do na God win o na God win o na God win o Anything them do na God Win o na God win o na God win o I don change my name to GodWin And omo i don buy motor...GodWin Them say my market no go sell but GodWin And them been say i no go blow, but God Win them my broda Make them try their luck my God go Win My God win o My Lord win o Anything them do na God go Win na God win o na God win o As you don pass exam na God Win And dem bin say you no go pass but God Win You wake up see today lasun na God Win Robbers dey rob dem no see you broda God Win Dem no see you my sister na God win o na God win o na God win o Anything them do na God win o na God win o na God win o As na your wedding day na God Win And e don tey wey you dey find but God Win So we go pop champagne today...God Win We go dance, dance, dance cause God Win o Elelele Anything you win na God Win And if you win election my broda God Win Like if you win contract my friend God Win And if you check the countdown my broda na God Win And if your market selelele na God win o na God win o na God win o Anything them do na God win o na God win o na God win o Why you no go dance, na God Win o na God win o na God win o na God win o Anything them do na God win o na God win o na God win o God Win
Vidéos avec genre


text:
Dispela Privacy Statement tok klia long hau PNG Air bai lukautim gut wanem liklik stori bilong yu aninit long National Privacy Principles. Em minim wanem samting yu tokim ol woklain taim yu go kam long mekim bukin.
Dispela Privacy Statement karamapim tu wanem ol narapela tokim mipela olsem ol travel agent.
Tasol dispela Privacy Statement no nap karamapim ol rekot bilong yu long ples yu wok long en.
Personal Information em I liklik stori, o wanpela kain tingting, maski em tru o nogat, long wanpela man o meri, we mipela ken luksave na konfem em I husat stret wantaim tingting mipela gat long liklik stori mipela kisim.
I gat ol sampela moa samting yu mas mekim long taim yu laik long kisim sampela liklik insait stori, ol kolim sensitive information. Em bai kain stori olsem sapos yu gat wanpela kain sik, yu bilong wanem hap n save stap long we, wanem tingting yu gat long politiks, yu memba bilong wanpela grup long sait bilong politiks, kain wok yu mekim long en, o lotu, o wanem laik bilong yu long marit o raun wantaim, man o meri na sapos I gat rekot long polis I bin sasim yu long taim bipo.
Wanem liklik bai mipela kisim long yu ? Kain liklik insait stori bai mipela laik save long en, em bai lukluk long wai mipela laik save, na wanem kain sevis yu laikim mipela long givim yu. Kain olsem mipela bai askim long nem, adres, yu bikpela man o meri o pikinini, namba na taim bilong go kam bilong ron bilong balus yu laik kalap long en, namba bilong wanem kain kredit kat yu yusim na wanem taim em bai taim bilong yusim I pinis, na adres bilong salim ol toksave kam long en, ol fone namba long ringim yu, loyalty program membasip stori bilong yu, na sapos yu gat sampela kain sik, we ron bilong balus nap wokim go nogut olgeta. Lo I tok olsem yu yet mas wanbel long givim liklik insait stori bilong yu, na tok orait long mipela yusim tu, na bihainim dispela tok toksave Statement, yu yet bai tokim mipela sapos yu gat narapela tingting.
Hau mipela bai bungim dispela liklik insait stori bilong yu, em bai taim yu ringim mipela long wokim bukin, taim yu rait I kam olsem wanpela pas, o fax o long e-mail, long website bilong mipela o taim yu lukim mipela stret long wok ples bilong mipela. Sampela taim bai mipela askim ol narapela lain long konfem olsem story u tokim mipela I trupela tok o nogat.
Olsem:
Dispela liklik stori bai stap na mipela yusim long taim yu askim long wanem ol product na sevis yu laikim long mipela, tasol sampela taim bai gat tu,
Bilong dispela ol as, mipela nid long bungim liklik hait stori:
Ol stori mipela bungim bai givim tingting long mipela long wanem ol kain kastoma yusim wanpela sevis bilong mipela. Sapos yu no givim liklik hait stori, mipela bai no nap halivim yu long wanpela o moa long ol samting long list antap, na bai I hat long stretim bukin bilong yu tu. Sampela ol liklik hait stori mipela bungim, bai halivim mipela long klia wanem kain kastoma yusim wanem kain sevis mipela ofa long en.
Sampela liklik stori bilong yu, bai mipela toksave long ol narapela lain tu
Mipela bai nap givim sampela liklik hait stori bilong yu long ol narapela lain, olsem sampela ol kontrak lain bilong mipela, we ol save givim sevis olsem narapela balus kampani, ol trevol na freight kago kampani, ol kampani long stretim dispela olgeta liklik stori mipela bungim long en ( wantaim tu ol kontrakta bilong sharim dispela ol stori long wel, na long kliarim ol payment) bilong save long as bilong wai mipela bungim ol dispela stori, olsem long stretim bukin bilong yu o givim sevis yu askim long en.
Ol dispela liklik hait stori bai mipela nap sharim tu wantaim ol lo na narapela ol gavaman ofis raun long wel bilong sait bilong sikuriti, kastoms na immigration .
Mipela bai givim kontrak long ol narapela kampani long makim mipela na givim sevis, we dispela ol kontrakt lain bai wok wantaim ol liklik hait stori bilong ol pasindia, olsem long:
Sapos dispela kain kamap, mipela bai tambuim wanem kontrakta mipela yusim, long tokaut long ol narapela long hait stori bilong yu, ol bai yusim liklik stori bilong yu bilong halivim yu stretim tiket tasol.Antap moa long dispela, mipela no nap givim hap stori bilong yu long ol narapela nating , yu mas tok orait pastaim, tasol taim long emergency i kamap sampela bai mipela nid long tokaut na em nap savim laif bilong yu, o kisim rait halivim sapos yu gat strongpela sik, o sait bilong lo nid long save, nogut long strongim sikuriti o wokim wok painim aut long sampela samting we I burukim lo.
Hau long kisim dispela liklik hait stori bilong yu o mekim sampela senis
Taim yu askim, mipela bai larim yu sekim liklik hait stori bilong yu na mekim wanem senis yu mas mekim, na tingim sapos I gat wanpela hap bilong National Privacy principles we I tambuim, em nau bai nogat.
Nogut bai mipela bai sasim yu liklik moni long larim yu sekim na mekim sampela senis long liklik stori bilong yu wantaim mipela.
Yu no inap weit longpela taim, long mipela larim yu sekim na mekim senis long liklik stori bilong yu, sapos yu askim mipela.
Mipela nap tok nogat long yu long yu sekim na mekim sampela senis long liklik stori bilong yu, na sapos mipela tok nogat long yu, mipela bai toksave long wanem as tu, na we yu bai gat wei aninit long dispela National Privacy Principles.
Liklik stori bilong yu mas stap stret olgeta taim
Em wok bilong mipela long lukim olsem liklik stori bilong yu wantaim mipela mas stap stret taim mipela kisim stori long yu o mipela laik yusim.
Sapos sampela samting kamap na yu laik mekim sampela senis long liklik stori bilong yu, yu mas toksave na mipela bai wokim wei long stretim ol rekot bilong yu, o bungim tingting long wanem narapela wei long stretim liklik stori bilong yu.
Long salim liklik stori bilong yu go long narapela kantri
Sampela taim bai mipela salim liklik stori bilong yu go long narapela kantri, long bihainim ol dispela wok, olsem Privacy Statement tok long en tu, olsem,:
Salim I go long ofis bilong mipela long narapela kantri;
Salim I go long ol narapela lain tu, we insait long olgeta hap graun, ol go pas long was long go kam bilong olgeta balus kampani (olsem global travel distribution systems); na
Ol balus kampani, ol hotel kampani na ol narapela kampani long stretim ron bilong yu o kago bilong yu
Planti taim sapos mipela salim liklik stori bilong yu go olsem, em bihainim hap bilong mipela long kontrakt wantaim yu, o bilong setim ol samting pastaim bikos yu askim, o bilong inapim kontrakt mipela gat wantaim narapela kampani, tasol em long mekim wok bilong yu> plis toksave sapos yu les long mipela salim liklik stori bilong yu go long narapela lain.
Long stretim ol wari bilong
Sapos yu laik sekim liklik stori bilong yu, laik autim belhaevi long wanpela hap long lo bilong privacy mipela burukim, o yu laik askim hau mipela kisim liklik stori bilong yu na wanem samting bai mipela yusim long en, salim askim bilong yu o autim belhevi bilong yu I kam long adres tamblo. Bai I no inap longpela taim long kisim bekim bilong mipela.
PNG Air Limited
P.O. Box 7110
CAIRNS QLD
Australia, 4870
Sapos sampela senis bai kamap long dispela Privacy Statement
Long lukluk long wanem ol samting bisnis bilong mipela i nidim o sampela lo i senis, i gat taim we bai gat sampela senis long dispela Privacy Statement. Na tut aim dispela ol senis kamap, bai mipela soim dispela ol senis taim ol kamap long dispela tok toksave (website), olsem na yu mas tingim long sekim long save sapos sampela senis i kamap.
Long dispela privacy statement, taim yu lukim ol hap toktok olsem, “mipela”, kampani”na “PNG Air”, olgeta minim mipela PNG Air Limited ABN 95 255 028 597


text:
Meditesen
Meditesen em i pasin bilong tingting. Kainkain meditesen i kamap long taim bipo tru, i stap long olgeta hap long graun na i gat kainkain mining bilongen. Long sampela hap, meditesen em i as bilong lotu bilongen. Long narapela hap, olsem Amerika o Western kantri, meditesen em i pasin bilong helt.
Meditesen i kam long India long taim bipo tru. Em i bikpela samting long ol lotu i kam long India, olsem yoga, na Hinduisim o lotu bilong Hindu, na budisim o lotu bilong Buda. Long dispela lotu, meditesen em i wanpela pasin bilong lusim wol. Lusim em i bikpela wok bilong dispela bilip. Man i gat tumas laik bilong tingting bilong wol, i mas lusim dispela laik. Laik bilong gutpela kaikai, laik bilong nupela siot o trausis o redio o wanem, em i nogut tingting bilong manmeri Buda na ol i wok long meditesen long lusim dispela laik. Sapos yu wokim meditesen bilong lotu bilong Buda, maebi yu sindaun long hap, noken toktok, noken tingting, yu pulim win isi isi tasol. Lotu bilong Buda bilip bilongen olsem meditesen i givim hamamas na gutpela sindaun long manmeri i wok hatpela longen, na narapela bilip bilongen olsem meditesen i soim as tru bilong laip long manmeri i wok hatpela hatpela nogut tru longen. Sampela man o meri i no bilong Hindu na i no bilong Buda ol i wokim pasin meditesen tu, bikos em i save mekim bel isi, na rausim kros na fret.
Pasin bilong meditesen i go long olgeta hap long wol na mining bilongen i senis. Long Amerika na Western kantri, pasin bilong meditesen em i olsem kain pasin bilong mekim bel isi tasol na liklik sampela manmeri i bilip long lotu bilong Buda. Sampela dokta i tok olsem meditesen em i pasin bilong mekim bel isi tasol, lotu maski. Narapela sampela dokta i tok olsem olgeta lotu i gat sampela pasin olosem meditesen.


text:
Stori bilong
Ol Makabi
Buk 2
Tok i go pas
Namba 2 buk bilong ol Makabi i tok long ol samting i bin kamap long ol Juda, long taim Onias namba 3 i stap hetpris i go inap long taim Nikanor i dai. Bikpela hap bilong dispela buk i stori long wankain samting olsem 1 Makabi sapta 1-7.
Dispela buk i gat strongpela tingting long ol man i mas holimpas lo bilong God, na long God bai i mekim gut long ol manmeri i bin dai long han bilong ol birua, long wanem, ol i no laik lusim bilip long God na pasin bilong lotu bilong ol.
Long dispela buk ol i save kaunim ol yia stat long taim kantri Siria i kamap, em 312 yia bipo long taim bilong Krais. Dispela ol samting i kamap insait long samting olsem 20 yia, stat long yia 132 bilong kantri Siria, em 180 yia bipo long taim bilong Krais, na i go inap long yia 152 bilong kantri Siria, em 161 yia bipo long taim bilong Krais.
Ol pas i go long ol Juda i stap long Isip
Sapta 1
(Sapta 1-2)
Ol Juda long Jerusalem i raitim pas long ol brata long Isip
1 “Ol Juda i stap long Jerusalem na long kantri Judia, ol i givim gude i go long ol brata i stap long Isip. Bel isi na gutpela taim i ken i stap wantaim yupela.
2 Mipela i prea, bai God i ken mekim gut long yupela na tingim kontrak em i bin mekim wantaim Abraham na Aisak na Jekop, em ol gutpela wokman bilong em. 3 God i ken strongim yupela long lotuim em na long bihainim gut olgeta laik bilong em long bel na spirit bilong yupela olgeta. 4 Mipela i prea bai em i mekim yupela i redi long bihainim ol lo bilong em na em i ken givim gutpela taim long yupela. 5 Mipela i askim em long harim ol prea bilong yupela, na lusim ol rong bilong yupela. Na sapos yupela i painim taim nogut, em i no ken lusim yupela. 6 Mipela olgeta lain i stap hia long Jerusalem i wok long prea nau bilong helpim yupela.
7
“Long yia 169, taim Demitrius namba 2 i stap king bilong Siria, mipela ol Juda i bin raitim wanpela pas i go long yupela. Na mipela i bin stori long bikpela hevi i bin kamap long mipela. Long dispela taim Jeson i wok long bagarapim kantri bilong ol manmeri bilong God na gavman bilong king wantaim. Na ol poroman bilong en i bin helpim em. 8
Ol i kukim veranda bilong tempel na ol i kilim i dai ol man i no bin mekim rong. Na mipela i singaut long God, na em i harim ol prea bilong mipela. Mipela i bin mekim ofa wantaim plaua bilong wit, na mipela i bin laitim ol lam. Na mipela i bin putim ol bret i stap long ai bilong Bikpela. 9
Nau mipela i gat bikpela laik bai yupela tu i mas bihainim Ol Bikpela De Bilong I Stap Long Haus Win long mun Kislev.*
Mipela i raitim dispela pas long yia 188.”
PAS I GO LONG ARISTOBULUS King Antiokus i dai
10 “Mipela ol manmeri bilong Jerusalem na Judia na ol memba bilong palamen, wantaim Judas, mipela i tok gude tru long yu, Aristobulus, yu memba bilong lain bilong ol pris na tisa bilong King Tolemi. Gude tru long ol Juda i stap long Isip. Mipela i laik bai yupela i ken i stap orait tasol.
11
“Oltaim mipela i save tenkyu long God, long wanem, em i no larim bagarap i kamap long mipela, tasol em i helpim mipela long pait long king. 12
Em yet i bin rausim ol birua i kirapim pait long Jerusalem. 13
Long
dispela taim, King Antiokus wantaim traipela lain ami i bin i go long kantri Persia. Na i luk olsem i no gat man inap long winim ol. Tasol ol pris bilong god meri Nanea i bin trikim Antiokus na winim em wantaim ol ami bilong em. 14
Taim Antiokus wantaim ol pren bilong en i bin kam long haus lotu i luk olsem em i bin kam bilong maritim dispela god meri Nanea. Tasol em i giaman. Em i ting tasol long stilim ol naispela samting bilong haus lotu olsem pe bilong marit. 15
Ol pris i lukautim haus lotu i bin lainim ol naispela samting insait long haus lotu. Tasol taim king wantaim ol liklik lain man i kam insait long banis bilong haus lotu, ol pris i pasim dua. 16
Na ol i opim wanpela dua hait i stap long banis, na ol i tromoim planti ston long king wantaim ol lain bilong em na kilim olgeta i dai. Na ol pris i katim bodi bilong ol dispela lain na ol i tromoim ol het i go long ol man i stap ausait long banis bilong haus lotu. 17
Biknem i go long yu, God, long olgeta samting. Na biknem tru i go long yu, long wanem, yu bin mekim i dai ol dispela lain nogut.
Paia i kukim ofa bilong Nehemia
18
“Klostu nau ol bikpela de bilong lotu bai i kamap long de namba 25 bilong mun Kislev. Mipela i tingim dispela de ol i bin rausim ol giaman god long tempel, na mipela i laik tokim yupela, bai yupela tu i ken amamas long Ol Bikpela De Bilong I Stap Long Haus Win. Yupela i mas tingim tu dispela paia i bin kamap long taim Nehemia, em man bilong sanapim gen haus bilong God na alta, em i bin mekim wanpela ofa.† 19
Long taim ol i bin kalabusim ol tumbuna bilong yumi na bringim ol i go long Persia, ol gutpela pris i kisim hap paia long alta na ol i haitim dispela paia long wanpela hul wara i drai pinis. Ol bin haitim gut tru, na i no gat wanpela man i bin lukim dispela paia. 20
Planti yia bihain, long taim God yet i makim, king bilong Persia i salim Nehemia i go bek long Jerusalem. Na Nehemia i askim ol tumbuna bilong dispela lain pris i bin haitim paia, long go na painim dispela paia gen. Tasol ol i kam bek na ol i tokim ol lain bilong mipela olsem ol i no bin lukim dispela paia i stap. Ol i lukim sampela graun malumalum i gat gris tasol i stap. Orait Nehemia i tokim ol long kisim sampela na bringim i kam. 21
Na taim ol samting bilong ofa i redi i stap long alta, em i tokim ol pris long kapsaitim dispela graun antap long paiawut na long ol samting i slip i stap antap long alta. Na ol i mekim olsem. 22
Bihain liklik, san i lusim ol klaut na i lait. Na wantu traipela paia i kirap long alta na olgeta manmeri i kirap nogut tru. 23
Taim paia i wok long kukim ofa, ol pris na olgeta manmeri i mekim prea. Jonatan i statim prea na ol manmeri wantaim Nehemia i bekim.
Prea bilong Jonatan
24 “Jonatan i prea olsem, ‘God, yu bin wokim olgeta samting. Olgeta samting i save pret long yu na aninit long yu. Yu strongpela, na yu stretpela na yu God bilong marimari. Yu tasol yu king, yu tasol yu save givim ol gutpela samting. 25 Yu tasol yu givim ol samting ol manmeri i sot long en. Yu tasol yu bilong i stap oltaim. Yu tasol yu gat olgeta strong. Yu tasol yu bin helpim ol Israel long pinisim ol trabel. Yu bin makim ol bikpela tumbuna bilong mipela olsem ol lain bilong yu yet. 26 Mipela i askim yu nau, kisim dispela ofa long nem bilong ol Israel, ol manmeri bilong yu. Was gut long ol, na mekim ol i bihainim stretpela pasin. 27 Bungim ol lain manmeri bilong mipela i save stap nabaut. Na kisim ol manmeri i stap kalabus namel long ol haiden na bringim ol i kam bek. Marimari long olgeta manmeri i karim hevi, bai ol haiden i ken save, yu God bilong mipela. 28 Mekim save long ol birua i wok long daunim na bagarapim mipela. Givim pen na bekim nogut long ol. 29 Bringim ol manmeri bilong yu i kam bek long ples bilong yu stret, olsem Moses i bin promis.’
King bilong Persia i harim stori bilong paia
30 “Bihain ol pris i mekim sampela singsing bilong lotu, 31 na taim paia i kukim ofa pinis, Nehemia i tokim ol pris long kapsaitim dispela graun i gat gris long en antap long bikpela ston. 32 Taim ol i mekim olsem, wantu paia i kirap. Tasol lait bilong paia bilong alta i winim tru lait bilong dispela paia. 33 Tok bilong ol dispela samting i go long olgeta hap. King bilong Persia tu i harim stori long ol pris i bin i stap kalabus i bin haitim dispela paia. Na bihain, long hap ol i bin haitim paia long en, ol lain bilong Nehemia i bin lukim graun i gat gris na ol i bin kisim dispela graun na kukim ol ofa. 34 Orait king i salim ol man bilong painimaut, ol dispela samting i bin kamap tru, o nogat. Na em i givim tok long banisim dispela hap ples na putim tambu long en. 35 King i save kisim bikpela takis long dispela ples tambu na em i givim hap takis mani long ol poroman bilong em. 36 Nehemia wantaim ol lain bilong em ol i kolim dispela graun i gat gris olsem, “neptar.” Mining bilong dispela tok em “klinim”. Tasol olgeta arapela manmeri i save kolim dispela graun “napta”.


text:
The Tower of Babel (Genesis 11: 1-9)
Bislama
- Wan lanwis nomo tetaem ya long haelan, we ol toktok blong hem
i sm-smol nomo.
- Long tetaem ya ol pipol ol i krap long is ol i kam ol i luk
wan ples long Sinar ol i stap long hem.
- Ol i stap ko ko ko wan man i krap i talem long wan pren blong
hem se: "Ale! Yumituvala kukum sopmat, yumitavala mekem faea pastaem."
Ale, tuvala i mekem olsem. Sopmat ya tuvala i kukum hem i kam ston.
Tuvala i tekem mo sopmat tuvala i pasem ol ston long sopmat ya.
- Finis, tuvala i krap tuvala i singaot "Ale! Bambae yumi mekem
wan vilis blong yumi, wetem wan nakamel we i ko antap tumas i kasem
bluklaot. Yumi wokem wan nem blong yumi, blong yumi i no save lus
wan-wan long ol ples olbaot.
- Olsem ko ko ko, Kot i krap nao hem i kamdaon i luk-luk vilis ya
wetem nakamal ya we ol pikinini blong man ol i wokem.
- Hem i luk, se "Wanem ya! Wan vilis blong olketa ol i stap wan ples,
wan lanwis blong olketa ol i save storyan wantaem, sapos olketa ol
i folerem tingting blong ol olsem, bambae ol i save mekem olketa
samting evriwan we ol i wantem
- "Ale! Mi mi kotaon mi preprekem lanwis blong ol, bambae ol i nomo
harem save tok blong ol
- Ale, Kot i krap nao, hem i ronemaot ol man i ko wanwan olbaot long
haelan. Ol i nomo save wokem vilis blong ol.
- Nem blong hem Babel. Stamba blong nem ya, Kot i preprekem lanwis
long haelan mo hem i ronemaot ol man ol i ko wanwan olbaot.
Information about Bislama |
Phrases |
Tower of Babel
Tower of Babel in Pidgins and Creoles
Bislama,
Haitian Creole,
Hawaiian Pidgin,
Kupang,
Kriol,
Papiamentu,
Pijin,
Seychelles Creole,
Sranan Tongo,
Tetun Dili,
Tok Pisin,
Torres Strait Creole
Other Tower of Babel translations
By language |
By language family
If you like this site and find it useful, you can support it by making a donation, or by contributing in other ways. Omniglot is how I make my living.


text:
Namba 3
Pas Jon i raitim
Tok i go pas
Wanpela hetman bilong sios i bin raitim dispela pas i go long narapela hetman, nem bilong en Gaius. Em i litimapim nem bilong Gaius, long wanem, em i save helpim ol arapela Kristen. Na em i tokim Gaius long lukaut long wanpela man, nem bilong en Diotrefes.
Yumi mas helpim ol man i mekim wok bilong God
Sapta 1
1
Mi
hetman bilong sios, mi raitim dispela pas long yu, Gaius, yu brata tru bilong mi. Mi tok tru tumas, mi laikim yu tru.
2
Gutpela pren, mi prea long God, bai olgeta samting yu mekim i ken kamap gutpela, na bai yu yet i ken i stap gut tu. Mi save pinis, long spirit yu stap gut tru. 3
Bipo
sampela brata i kam lukim mi, na ol i tokim mi olsem yu save bihainim gut tok tru. Mi harim dispela tok na mi amamas. Mi save, oltaim yu save wokabaut long pasin bilong tok tru. 4
Taim
mi harim tok long ol pikinini bilong mi i bihainim tok tru, orait mi save amamas tru, na dispela amamas i winim ol arapela kain amamas bilong mi.
Gaius i mekim gutpela wok
5
Gutpela pren, yu save bihainim gut pasin bilong tok tru na yu mekim gutpela wok bilong helpim ol Kristen brata. Na yu save mekim dispela pasin tu long ol man yu yet yu no save long ol. 6
Sampela
bilong dispela ol brata i bin tokim ol manmeri bilong dispela sios long ol pasin yu bin mekim bilong givim bel bilong yu long ol. Na taim ol i laik wokabaut moa long rot bilong ol, bai i gutpela tru sapos yu helpim ol gen long ol samting ol i mas kisim i go wantaim. Yu ken helpim ol inap long laik bilong God yet. 7
Ol
i tingting long mekim wok bilong Jisas na ol i go mekim dispela wok, na ol i no save kisim wanpela samting long ol haiden. 8
Yumi mas helpim ol dispela kain man. Long dispela pasin yumi kamap wanwok wantaim ol long strongim wok bilong tok tru bilong God.
Diotrefes i mekim pasin nogut
9 Mi raitim pinis sampela tok long ol manmeri bilong sios. Tasol Diotrefes em i laik i stap namba wan bilong ol, na em i no save harim tok bilong mipela. 10 Olsem na sapos mi kam long yupela, mi bai tokaut long dispela pasin em i mekim. Em i save toktok nabaut long mipela long ol kain kain tok nogut. Na em i no mekim dispela tasol. Nogat. Em i no save kisim ol brata i go long haus bilong en. Na taim ol arapela man i laik bringim ol i go long haus bilong ol, em i save pasim ol, na em i rausim ol long sios.
Demitrius i mekim gutpela pasin
11
Gutpela
pren, yu no ken bihainim pasin nogut. Nogat. Yu mas bihainim gutpela pasin. Man i mekim gutpela pasin, em i man bilong God. Tasol man i mekim pasin nogut, em i no bin lukim God.
12
Olgeta
man i save tokaut long gutpela pasin bilong Demitrius. Na tok tru bilong God tu i save tokaut long gutpela pasin bilong em. Na mi tu mi tokaut long gutpela pasin bilong em, na yu save, tok bilong mi em i tru.
Hetman i laik lukim Gaius
13
Inap
mi raitim planti tok moa long yu, tasol mi no laik putim dispela tok long wanpela pas. 14
I no longtaim na mi ting mi bai kam lukim yu na mitupela i ken toktok wantaim.
15 Bel bilong yu i ken i stap isi. Ol pren i salim tok gude long yu, na yu mas givim gude bilong mi long olgeta pren.


text:
tok presentation ppt tok presentation presentations main kothuria
Tok Presentation Ppt tok presentation ppt tok presentation tok presentation powerpoint toknow 12 tok. tok presentation ppt exemplar tok presentation comments authorstream free. tok presentation ppt tok presentation presentations main kothuria. Tok Presentation Ppt tok presentation ppt tok presentation tok camp 2013 tok presentation preparation part ppt ideas. Tok Presentation PptTok Presentation Ppt Tok Presentation Tok Presentation Powerpoint Toknow 12 TokTok Presentation Ppt Exemplar Tok Presentation Comments Authorstream Free Tok Presentation Ppt Tok Presentation Presentations Main KothuriaTok Presentation Ppt Tok Presentation Tok Camp 2013 Tok Presentation Preparation Part Ppt Ideas
Tok Presentation Ppt tok presentation ppt exemplar tok presentation comments authorstream free. tok presentation ppt tok presentation presentations main kothuria. tok presentation ppt tok presentation tok camp 2013 tok presentation preparation part ppt ideas.
Download
- Wallpaper: tok presentation ppt tok presentation presentations main kothuria
- ideas
- August 1, 2018
-


text:
Beskrivning
long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description. long description.


text:
Krowesia
Krowesia (Tok Inglis: Croatia, Tok Krowesia: Hrvatska) em i wanpela kantri long Yurop. Kapitol na nambawan bigpela taun tumas bilong dispela kantri em i Zagreb. Tokples bilong Krowesia em i Tok Krowesia. Krowesia i gat 20 kaunti, olsem provins, na biktaun Zagreb, na bikpela bilong en em i 56.594 km2. Em i gat klaimet bilong Solwara bilong Graun long namel (Tok Inglis: Mediterranean Sea) na kontinen. Solwara bilong Krowesia em i gat mo long 1000 ailan. Krowesia i gat 4,290,612 manmeri na lotu bilong planti manmeri em i lotu Kristen (Katolik).
Long taim bifo Krowesia em i hap bilong Yugoslavia. Long yia 1991 taim Krowesia i bin kamap olsem wanpela independen kantri. Bihain long 1995 i no bin gat pait namel long Krowesia na Sebia.
Krowesia em i wanwan memba kantri bilong Yunaitid Neishins, NATO, WTO, CEFTA na Kaunsil bilong Yurop. Bihain long yia 2013 Krowesia em bai memba bilong Yunion bilong Yurop.
Ol Referens[senisim | edit source]
- ↑ Distribution of family income – Gini index. The World Factbook. CIA. Archived from the original on 23 July 2010. Retrieved on 1 September 2009.
- ↑ Human Development Report 2011. United Nations (2011). Retrieved on 27 November 2011.


text:
Niupela ATR 72-600 balus em i nambawan long ol turbo prop balus, wantaim niupela generasen Thales Glass cockpit integrated avionic suite, we em upim seifti na ron bilong ol balus na daunim liklik wok bilong ol pilot.
Ol i gat tu bikpela moa spes we bikpela nem kampani long Italy, Armonia i mekim ol bikpela sia bilong yu long sidaun na moa spes bilong lek bilong yu, na bilong putim bek bilong yu. Ol kam wantaim bikpela toilet na kitchen tu. Ol lite tu insait long balus bai mekim ol pasindia wanbel stret long kalap wantaim mipela.
PAWA BILONG ATR 72-600
I gat tupela 1.820 KW (2,475 shp) Pratt & Whitney Canada PW127M turbo props bilong draivim sixpla blade Hamilton standard 568F propela.
HAU EM SAVE RON
Top spit bilong ron bilong balus 509 km/h (275kt)
Spit bilong ron antap long maunten ples 1,355 ft/min
Mak bilong sevis 1,528 km (825 nm) na i go antap long 25,000 ft (7,620 m)
SIKEL BILONG BALUS
Taim balus ron nating bai balus em bai sikelim olsem 13,500 kg (29, 762 lb), na pinis mak bilong sikel bilong kago balus inap kirap wantaim 23,000 kg (34,500 lb)
OLGETA SAIS BILONG BALUS
Longpela bilong wing bilong balus 27.05m (88ft 9in), longpela bilong bodi bilong balus 27.17m (89ft 2in) na antap long olgeta 7.65m (25ft 1in).
HAU MAS LAIN EM NAP KARIM
Em ken karim 4pla woklain o crew na 72pla pasindia we ol bai sidaun fofo na spes bilong burukim baksait bilong sia em 76.2cm (30 in).